ΣΑΝΤΟΡΙΝΙΟΣ ΤΥΠΟΣ: ΣΑΝΤΟΡΙΝΗ : Λευτέρης Γαβρίλης. Άντε καλή διασκέδαση και του Χρόνου....!!!\nΣΑΝΤΟΡΙΝΗ : Λευτέρης Γαβρίλης. Άντε καλή διασκέδαση και του Χρόνου....!!!\nΘέλεις να ξεγελάσεις τον κόσμο, δωσ’ του «άρτον και θεάματα» έλεγαν οι αρχαίοι Ρωμαίοι.\nΜετέτρεψαν την Ένωση σε μαγαζάκι, όπως καταμαρτυρούν οι Ευάγγελος Σιγάλας και Χαράλαμπος Νομικός, όπου προσλαμβάνονται συγγενείς τους ως υπάλληλοι και γίνονται εμπορικές\nσυναλλαγές με τους ίδιους (μέλη του Δ.Σ. και του Εποπτικού Συμβουλίου) και μετά για να μη φωνάζει και να μη διαμαρτύρεται ο κόσμος στήνουμε φιέστες και πανηγύρια με έξοδα της Ένωσης δηλαδή των αγροτών.


4η Εκδήλωση Φιλοθέης - Ψυχικού\nΑπό τα αυτοκίνητα ξεχώρισαν με την παρουσία τους, το Peugeot 504 του κ. Χατζή του 1976, η Lancia Fulvia του 1970 από τον κ. Παπαμιχαήλ, ο κ. Κωστόπουλος με την Mercedes 220s του ΄67, ο κ. Σμυρνής με το VW Baggy ΄89. Ακλούθησε η απονομή των επάθλων στους νικητές.\n• Παλαιότερο αυτοκίνητο Ν.15 Μπαχαρνίκος Γεώργιος και Λεουτσαράκος Νίκος με Mercedes 180s του 1953\n• 1ο Γυναικείο πλήρωμα Ν.12 Αρίδα Δόμνα και Παπαδημητρίου Αλεξάνδρα με ford taunus 1977\n• Ωραιότερο αυτοκίνητο μετά από ψηφοφορία Ν.11 Ξυριδάκης Παναγιώτης με triumph tr4 του 1967\n• 1ο Young timer Ν.4 Σκουτέρης Παναγιώτης με Mazda MX3 του 1992\n• 1ο γενικής κατηγορίας Ν.18 Σαμαρόπουλος Βύρων με Σαμαρόπουλο Παναγιώτη με Chevrolet Camaro 1974 και 24’’ όπου ισοβάθμησε με τον Κ. Μακρή Γρηγόρη με το Ν.3 bmw 316 του 1985 και λόγο παλαιότητας την θέση κατέλαβε το Ν.18 .\n• 2ο γενικής το Ν.2 ο Κ. Καμπέρης Μανόλης και η Γεμελιάρη Μαρία με Ford Capri του 1970 και 28’’\n• 3ο γενικής το Ν.17 ο Κ. Ενοτιάδης Ανδρέας και Αλμπάνης Γιάννης με fiat spider 124 του 1967 με 30’’\n• 4ο γενικής Ν.11 ο κ. Ξυριδάκης Παντελής και Ξυριδάκης Ανδρέας με triumph tr4 του 1967 με 31’’\n• 5ο γενικής το Ν.1 ο κ. Μάνδρουκας Λευτέρης με VW beetle με 32’’\n• 6ο γενικής το Ν.6 ο κ. Δριζόνας Γιώργος και Δριζόνα Πέγκυ με MG TF ΄59 με 35’’.\nΟφείλουμε ένα μεγάλο ευχαριστώ στην παρουσία και την συμμετοχή του Δήμαρχου κ. Ξυριδάκη που εδώ και τέσσερα χρόνια έχει αγκαλιάσει και στηρίξει την προσπάθεια μας, καθώς και την Αντιδήμαρχο κ. Ζαφρακοπούλου Σοφία που μέσω της ΔΗ.Κ.Ε.Φ.Ι.Ψ. μας υποστηρίζει. Ευχαριστίες επίσης στον αστυνομικό διευθυντή κ. Κοκορόγιαννη και στους άνδρες του ,που βοήθησαν την εκδήλωση επιβλέποντας και επιβάλλοντας την τάξη.\nΑμερικάνικο πάρτυ στην Πλατεία Χαλανδρίου\nΤην Κυριακή 28 Μαΐου στη Κεντρική πλατεία Χαλανδρίου διεξήχθει η εκδήλωση της ΟΡ.Κ.Α. με θέμα την αμερικανική κουλτούρα.\nΟι καιρικές συνθήκες δεν βοήθησαν στην εύκολη διεξαγωγή μιας και η βροχή είχε εντονη παρουσία μεχρι τις 15.30 το μεσημέρι.\nΠαρόλα αυτα κάποιοι τολμηροί φίλοι της Λέσχης μας ταξίδεψαν απο την Πάτρα (Καμπέρος Αλέξης -Corvette Stingray 1973-βραβείο πιο μακρυνής συμμετοχης) ,την Θήβα (Τσεσμελής Δημητρης -Cadillac Calais 1972-βραβείο μεγαλύτερου κυβισμού) αλλα και την Χαλκίδα(Παπάνης Δημήτρης -Ford Mustang Gt 1968) για να δώσουν το παρόν στο μοναδικό αυτό πανελλαδικά event.\nΣτις ιδιαίτερες παρουσίες που μας τίμησαν πρέπει να αναφερθεί το Ford A 1929 της οικογενείας Πανούση -Τσακτσιρλή που βραβεύθηκε με 3 βραβεία(Παλαιοτέρου οχήματος-πιο μικρού κυβισμού -και 2 πιο εντυπωσιακού αυτοκινήτου),το Plymouth P8 1939 ( Γαλανός Ανδρέας) που βραβεύθηκε με 2 κύπελλα (2 ου πιο παλαιού οχήματος αλλα και 2 πιο μικρού κυβισμού) η κατακόκκινη Plymouth Belvedere 1958 (Οικογένεια Καϊματζόγλου ) βραβείο πιό εντυπωσιακού αυτοκινήτου , το Plymouth Savoy 1956 του διοργανωτή της εκδήλωσης μας Στέφανου Φουρναράκη, το πανέμορφο MUSTANG Convertible 1966 του κυριου Καβάκου Κώστα,το muscle Buick Riviera Gs 1967 με την θηριώδη ροπή 83KG του κυρίου Φίλιππου Αναγνωστόπουλου (2 βραβείο μεγάλου κυβισμού), το επίσης muscle άριστα συντηρημένο και πανέμορφο Dodge Charger R/T 1968 tου Βαγγέλη Λύκου,η SPORT Chevrolet Camaro 1967 του παλιού πρωταθλητή Μοτοσυκλεττών Κονταξάκη Γιάννη , το ακόλωνο Plymouth Fury 3, 1972 του πολυνικη στις αναβασεις ιστορικών αυτοκινήτων Δημήτρη Οικονόμου, το υπέροχα επιβλητικό μπλε Corvette stingray 1976 του κυριου Λεκκα καθώς και αλλη μια λευκή ιδιαiτερα γρηγορη corvette stingray του κυριου Δαμιλάκου ,το ολόλευκο και όμορφο Buick Regal 1976 του κυρίου Μπίνα Θωμά αλλά και τα σύγχρονα και σπάνια για τα ελληνικα δεδομένα πανέμορφα Cadillac Escalade 2007 του κυρίου Κασσαβέτη και Chevrolet Camaro 2012 του κυριου Χιωτη που ήταν και χορηγός της εκδήλωσης.\nΣτις μοτοσικλέτες είχαμε την παρουσία τεσσάρων Ηarley-Davidson με την πιο παλαιά του 1930 ιδιοκτησίας του κυριου Λάντρου Ιωάννη ενός μοναδικού πλεον στην Ελλάδα τρίκυκλου του 1945 του κυρίου Δημόπουλου Λεωνίδα 'οπως και άλλη μια μοτοσικλέττα του 1969 του ιδίου ιδιοκτητη και μια HARLEY του 1971 του κυριου Μούκα Δημήτρη (όλοι οι προαναφερθέντες μέλη της Λέσχης Φίλων Κλασσικής Μοτοσυκλέτας που τιμήθηκε ως Φίλη λέσχη για την βοήθειά της).\nΌπως αναφέραμε η εκδήλωση αφορούσε σε γενικότερο πλαίσιο τον αμερικάνικο τρόπο ζωής και από αυτόν δε γίνεται να λήψει το φαγητό και το ποτό.\nΣε αυτό τον τομέα μας βοήθησε να ξεχασουμε την πείνα μας το Hot-Hot Burger με τα υπέροχα burger του , μαζι με την Budweiser BEER χορηγιας του White Monkey Bar καθώς και τα λαχταριστά NANOY Donuts .\nTώρα όσο αναφορά την μουσική 3 συγκροτήματα απο τα καλύτερα στην Ελλάδα στο ειδος τους (Jitterbugs-rock n roll / Dirty Fuse - surf / Theo and the Boogie Sinners -Blues) μια γνωστη Dj (Dj Nua) καθως και η γνωστή σχολή χορού Steam Rollers φρόντισαν για την ψυχαγωγία των 1200 περίπου επισκεπτών κατα την εξάωρη διάρκεια της εκδήλωσης.\nΙδιαίτερη αναφορά πρέπει να γίνει στην παρουσία του Δημάρχου Χαλανδρίου κυριου Σιμου Ρούσσου ,Αντιδημάρχου πολιτισμού κυριου Κάγκα Σεργιου και του δημοτικού συμβούλου κυριου Τσίγκου που τίμησαν την εκδήλωση και βράβευσαν τους συμμετέχωντες\n.Άλλωστε το event γίνεται υπο την αιγίδα του Δήμου.\nΕυχαριστούμε ολους τους χορηγούς που με την δικιά τους βοήθεια υλοποιήθηκε η ιδέα του συγκεκριμένου event και δεσμευώμαστε η επόμενη εκδήλωσή μας να είναι ακόμη καλύτερη απο την φετινή (Θεού θελοντος μιάς και ο καιρός αποτελεί βασικό παράγωντα επιτυχίας).\nΡαντεβού λοιπόν του χρόνου στο "Back in Time 2018" στο γνωστό μας μέρος.\nΕκ μέρους του Δ.Σ. της ΟΡ.Κ.Α.\nΣεμινάριο Regularity στην ΟΡΚΑ\nΣτην Καστέλα η Μαγιάτικη Συνάντηση\nΑπό τις αυτοκίνητα ξεχώρισαν :\nτο LAND ROVER του κ. Αρώνη 1949 , το DKW 1000 του κ. Ξενάκη 1958, το FIAT 1100 του κ. Γαλάνη 1959 , το FIAT ZARDINIERA του κ. Σουλη 1963 , το FIAT 850 CABRIO του κ. Νικολακολπουλου 1966, το MB 250S του κ. Λυμπεροπουλου 1966, το BUICK RIVIERA του κ. Αναγνοστοπουλου 1967 , το VW BEATLE του κ. Κορμπακη 12972, το CEVROLET CORVETE του κ. Καμπερου 1974 , το AYTOBIANCHI του κ. Χωριανοπουλου 1976 , το PEUGEOT 504 TI του κ. Χατζη 1977, το FIAT 126 του κ. Καλαριαννη 1978, το FORD MUSTANG CABRIO του κ. Ντουγκα 1974, το WATBURG STATION VAGON του κ. Κοντοπιδη 1978 , το MINI PICKUP του κ. Ραφτόπουλου 1978, το ALFAROMEO ALFETTA του κ. Ορφανου 1981.\n42 Ιστορικά κάτω από τον καταγάλανο Αττικό ουρανό\nΑνάμεσα στα καταπληκτικά αυτοκίνητα μπορούμε να πούμε ότι ξεχώρισαν κάνοντας ιδιαίτερη εντύπωση το FIAT 500 του 1963 από τον κ. Σούλη, το PLYMOUTH του 1958 κ. Καιματζόγλου, η CADILLAC το 1970 του κ. Τσεσμελή καθώς και τα δυο DKW του 63 και του 58 του κ.Χωριανόπουλου και του κ. Ξενάκη αντίστοιχα. Ο κ.Λιώσης με το VW του 69, καθώς και ο κ. Παράσχος με ALFA ROMEO SPIDER του 1969 αλλά και το PEUGEOT 304 του 72 από τον κ. Πολύζο.\nΌλη λοιπόν η παρέα πραγματοποίησε μια διαδρομή 40 χλμ περίπου, περνώντας από το φράγμα του Μαραθώνα και κάνοντας στάση στην αφετηρία του Μαραθωνίου δρόμου. Εκεί έγινε η εντυπωσιακή παρουσίαση και ξενάγηση από την διευθύντρια του μουσείου Μαραθωνίου δρόμου κ. Ειρήνη Σπανού. Την όλη εκδήλωση τίμησαν επίσεις με την παρουσία τους η Αντιδήμαρχος του Μαραθώνα κ. Δήμητρα Λαμπαρού, καθώς και ο Πρόεδρος της κοινότητας Μαραθώνα κ. Αγγελος Λέλας. Κατόπιν τα πληρώματα κατευθύνθηκαν στην παραλία Μαραθώνα για γεύμα.\n8η Γαλλική συνάντηση σε ιστιοπλοϊκό φόντο\nΠάνω στο κύμα και στο ευρύχωρο πάρκινγκ του «SALTY» μπαρ – ρεστοράν, με φόντο τα ατελείωτα λευκά πανιά των ιστιοπλόων που αγωνίζοντο εκμεταλλευόμενα τη θαυμάσια λιακάδα, παρατάχθηκαν τα κλασσικά αυτοκίνητα, μαζί και με το τελευταίο δημιούργημα της PEUGEOT το SUV 3008 που είχε την καλοσύνη να διαθέσει η αντιπροσωπεία μετά την συνηγορία του Διονύση Λιβέρη.\nΗ Κυριακάτικη παρουσίαση κάλυψε το πρωινό της ημέρας με απονομή, με την ολοκλήρωση της Έκθεσης και ευχαριστίες προς τους χορηγούς.\nΕίναι ενδιαφέρον και πρέπει να σημειωθεί ότι υπήρξαν 3 τιμητικές διακρίσεις για οχήματα και ιδιοκτήτες που ξεχώρισαν. Δηλαδή πέρα από τα σχεδιαστικά ενδιαφέροντα και τις επινοήσεις των κατασκευαστών, τα φώτα στράφηκαν και προς εκείνους που περιβάλλουν το αντικείμενο του «hobby» τους με την μεγαλύτερη αγάπη.\nΚατ’ αρχήν το έπαθλο για το πλέον καλά διατηρημένο Γαλλικό Αυτοκίνητο επιδόθηκε σε ένα «Pony» της οικογένειας του Γιάννη Γλυναδιάκη (γνωστό λάτρη των 2CV), ελληνικής φυσικά κατασκευής. Αυτό γιατί ολοκαίνουργο και απαστράπτον, λαμπίριζε κάτω από τις ακτίνες του ήλιου και έδειχνε πραγματικά «απερπάτητο». Με νέα ανταλλακτικά ανακατασκευάσθηκε εξ ολοκλήρου και κυκλοφορεί μόλις από τον περασμένο Ιούλιο. Φυσικά με όλες τις προδιαγραφές που το νομιμοποιούν απέναντι στην Ε.Ο ΦΙΛΠΑ.\nΑπό την άλλη μεριά βραβεύθηκε ένα ιστορικό όχημα ηλικίας 64 ετών που το θαυμάζαμε τις πρώτες δεκαετίες μετά τον Β’ ΠΠ στα φιλμ (γκανγκστερικά ή όχι) με τον Αλαίν Ντελόν, την Σιμόν Σινιορέ ή τον Λουί Ζουρντάν. Ένα κατάμαυρο «Traction Avant» του 1953. Ευτυχής κάτοχός του – εδώ και δυο χρόνια – ο Βασίλης Γκαζίκας, ο οποίος το φροντίζει με πολύ θέρμη.\nΈνα τρίτο βραβείο είχε προγραμματισθεί και επιδόθηκε στον δίδυμο αδελφό του Αλέξανδρου Λιώκη, που τώρα εργάζεται μόνιμα ως καθηγητής σχεδιασμού στην Alfa Romeo και του ήταν λίγο δύσκολο να παραστεί. Τα δυο αδέλφια από τα «μικράτα» τους είχαν ένα πάθος για τα ιταλικά αυτοκίνητα και αυτό τους οδήγησε σύντομα να γίνουν από τους πλέον ειδικούς στο χώρο.\nΦυσικά υπήρχαν και πολλά άλλα Peugeot, Renault και Citroen από DS 21 (βατράχους) μέχρι Visa, 2CV κ.λ.π.\nΦυσικά να κλείσουμε με τις ευχαριστίες της Λέσχης προς τους Χορηγούς που συνέτειναν στην επιτυχία της προσπάθειας και πρώτος μεταξύ αυτών είναι οι Αφοι Βασιλόπουλοι με το ιστορικό τους «Delicatessen» από το 1907, το Μπαρ «Salty» και η Αντιπροσωπεία της Peugeot στην Ελλάδα.\nΕυκαιρία να πούμε και δυο λόγια για το 3008.\nΤο νέο SUV Peugeot 3008, ανατρέπει τα δεδομένα στα δημοφιλή κόμπακτ SUV και σε μία κατηγορία που γνωρίζει ιδιαίτερα μεγάλη απήχηση. Η νέα γενιά διαθέτει όλα τα εχέγγυα για να υπερκαλύψει τους πλέον απαιτητικούς οδηγούς που αναζητούν νέες εμπειρίες. Χάρη στην πρωτοποριακή και εξελιγμένη εκδοχή του PEUGEOT i–Cockpit, την απαράμιλλα γοητευτική σχεδίαση, την ασυναγώνιστη απόδοση και τον πλούσιο τεχνολογικό εξοπλισμό, το νέο SUV PEUGEOT 3008 στοχεύει να πρωταγωνιστήσει στην κατηγορία του ως ένας αναντικατάστατος παίκτης!\nΗ εξωτερική σχεδίαση του νέου SUV PEUGEOT 3008 είναι μοναδική στην κατηγορία. Το ντιζάιν είναι απόλυτα πετυχημένο και πληθωρικό, όπως και η τεχνολογία με την οποία συνδυάζεται. Αυτή η αίσθηση ρέει σε όλο το εξωτερικό, αφού με την πρώτη ματιά, εκπλήσσει και εντυπωσιάζει με τον ισχυρό χαρακτήρα του.\nΗ Πίτα της ORCA με κοσμοπλημμύρα\nΦυσικά να ξεχωρίσουμε τον Πρόεδρο της Ελληνικής Ομοσπονδίας Φίλων Παλαιού Αυτοκινήτου Δημήτρη Βερναρδάκη, ο οποίος μάλιστα χαιρέτησε τους παριστάμενους και τον υπεύθυνο αγωνιστικού προγραμματισμού της Ομοσπονδίας Λυμπέρη Παπάζογλου. Μάλιστα να σημειώσουμε ότι ο τελευταίος είχε την καλοσύνη να προσφέρει για τον τυχερό στο φλουρί της Πίτας, ένα θαυμάσιο κρυστάλλινο βάζο και για την Λέσχη 6 κρυστάλλινα ποτήρια κρασιού. Όλα με την χάραξη “ORCA 2017” , το λογότυπο της Λέσχης. Τυχερός, τόσο στο φλουρί, όσο και στο βαρύτιμο κρυστάλλινο βάζο, ήταν ο Σταμάτης Καϊματζόγλου, μέλος της ORCA. Ο «θριαμβευτής» κάτοικος Χαλανδρίου, είναι μία ενδιαφέρουσα περίπτωση κατόχου ιστορικού αυτοκινήτου. Με τον ξάδελφο του Νίκο Καϊματζόγλου, έχουν από κοινού μία Plymouth Belvedere 5.3 V8 του 1957, την γνωστή “Christine”, από το βιβλίο (και την ταινία) του Stephen King, η οποία στην εκδήλωση των αμερικάνικων αυτοκινήτων που έγινε το 2016 στο Χαλάνδρι, κέρδισε στην ψηφοφορία την εκτίμηση του κοινού ως το ωραιότερο αυτοκίνητο.\nΑναγκαστικά, για τις ανάγκες της περίστασης, υπήρχαν δύο Πίτες και φυσικά 2 φλουριά, αλλά μόνο η μία είχε επιπλέον – τυχερό – δώρο.\nΤο άλλο φλουρί το κέρδισε ο Αντιπρόεδρος της Λέσχης Χρήστος Ντάγκαλος, ο οποίος έτσι τιμήθηκε ουσιαστικά και για τις προσπάθειες του να προετοιμάσει μαζί με τον Ειδικό Γραμματέα Νίκο Καμολίνο την καλύτερη δυνατή οργάνωση της βραδιάς.\nΜετά το κόψιμο της Πίτας, υπήρχε ένας θαυμάσιος μπουφές, προσφορά Μελών και Φίλων, ακολούθως δε, μία μικρή παράθεση δώρων, με κληρώσεις λαχνών. Δώρα χορηγών που είχαν και έχουν την επιθυμία να συμπαραστέκονται ευρισκόμενοι πάντα κοντά στη Λέσχη.\nΗ Πρωτοχρονιάτικη Πίτα άνοιξε ουσιαστικά και τυπικά την αυλαία της χρονιάς. Θα ακολουθήσουν στις 19 Φεβρουαρίου η 8η Γαλλική συγκέντρωση Οχημάτων Εποχής σε χώρο που θα ανακοινωθεί σε σύντομο χρονικό διάστημα.


Βιασμός: Πως μπορεί να προφυλαχτεί ένας άντρας από τον χειρότερο εφιάλτη! - Activeman\nΒιασμός: Πως μπορεί να προφυλαχτεί ένας άντρας από τον χειρότερο εφιάλτη!\nΚατά καιρούς έρχονται στο φως της δημοσιότητας ιστορίες βιασμών ανδρών από την Ευρώπη, την Αμερική ή κάποιες μουσουλμανικές χώρες. Συχνά ο κινηματογράφος ασχολείται με το θέμα, με πιο χαρακτηριστική ταινία το Εξπρές του Μεσονυκτίου αλλά και άλλες που εξελίσσονται μέσα σε κάποια αμερικάνικη φυλακή.\nΔΙΑΒΑΣΕ ΑΚΟΜΑ: Αυτό που μπορείς να πάθεις αν ψάχνεις συνέχεια για σεξ δεν θέλεις ούτε να το φανταστείς\nΗ ιστορία του βιασμού του νεαρού ταξιτζή στην Αθήνα, έφερε στο φως της δημοσιότητας το θέμα του βιασμού αντρών, που όμως δεν είναι το πρώτο συμβάν στη χώρα μας. Στη Κω το 2008 ένας νεαρός βιάστηκε από ομάδα ανδρών, ενώ μερικά χρόνια αργότερα στη Λάρισα μια ομάδα γυναικών φυλάκισε σε διαμέρισμα και βίαζε επανειλημμένα για βδομάδες έναν νεαρό φοιτητή και αυτές οι δύο ιστορίες δεν είναι οι μοναδικές.\nΩστόσο οι περισσότερες υποθέσεις βιασμών ανδρών καταγγέλλονται σπάνια. Ο λόγος είναι απλός: το κοινωνικό στίγμα.\nΣύμφωνα με τους ψυχολόγους, η σύγχρονη κοινωνία είναι ευαισθητοποιημένη στα ζητήματα βιασμών γυναικών και στις υποθέσεις παιδοφιλίας. Αυτό δεν ισχύει και για τους άνδρες. Ο συσχετισμός του ανδρικού φύλου με την ισχύ και την κυριαρχία που απορρέει απέκλειε το ενδεχόμενο βιασμού.\nΟ βιασμός καταρρακώνει την αυτοεκτίμηση ενός άνδρα και σπιλώνει την κοινωνική θέση του και είναι ο βασικός λόγος που τα θύματα που τον έχουν υποστεί είτε από γυναίκα, είτε από άνδρα δεν το καταγγέλλουν.\nΑυτός είναι ο λόγος που η συζήτηση γύρω από το θέμα διχάζει και παραμένει ταμπού. Μια σιωπή που είναι βέβαιο ότι αφήνει ατιμώρητους πολλούς θύτες, άντρες και γυναίκες.\nΌμως δεν έχει τόσο μεγάλη σημασία το θέμα της τιμωρίας. Το βασικότερο είναι να μπορεί ο κάθε άντρας να προνοήσει ώστε να προστατευτεί από ένα τέτοιο κακό. Ακούγεται δύσκολο καθώς όπως αποδεικνύει η περίπτωση του ταξιτζή αλλά και άλλων θυμάτων βιασμών χρησιμοποιούνται κυρίως ναρκωτικά ή ακόμα και κάποιο όπλο, σε κάποιες άλλες περιπτώσεις, ώστε να ακινητοποιηθεί το θύμα και να πέσει στην παγίδα.\nΠως λοιπόν δεν φτάνει κάποιος στο σημείο να πέσει στη παγίδα και να βρεθεί στη δύσκολη θέση να υποστεί βιασμό;\nΑν νομίζεις ότι μόνο και μόνο επειδή είσαι ωραίος και γυμνασμένος άντρας και μοιάζεις με μοντέλο θα βρεθείς στο διεστραμμένο στόχαστρο κάποιου ή κάποιας, τότε είσαι βαθιά γελασμένος. Η ομορφιά παίζει ρόλο αλλά δεν είναι το καθοριστικό στοιχείο για την απόφαση του βιαστή, αφού ουδείς γνωρίζει τα στάνταρ της ομορφιάς του άντρα ή της γυναίκας που θα σε βάλει στο στόχαστρο.\nΕπομένως θα πρέπει να είσαι ψαγμένος και καχύποπτος γενικότερα και ειδικά σε άγνωστα άτομα που σε πλησιάζουν, είτε στη δουλειά, είτε στον δρόμο, είτε ακόμα και στα social media.\nΑν είσαι ψαγμένος και καχύποπτος τότε ίσως να δεις τα σημάδια της παγίδας ή απλώς να την αποφύγεις χωρίς να το πάρεις χαμπάρι.\nΣκέψου ότι για να λειτουργήσει η κάθε παγίδα θα πρέπει το υποψήφιο θύμα, ο στόχος δηλαδή, να ανταποκριθεί σταδιακά. Στην περίπτωση του ταξιτζή για παράδειγμα, όπως δήλωσε ο ίδιος στους αστυνομικούς, δέχθηκε ο ηθοποιός να τον κεράσει σάντουιτς, που σημαίνει ότι έπεσε στο πρώτο στάδιο της παγίδας με την κατάληξη που κατήγγειλε.\nΣτην περίπτωση της Λάρισας ο νεαρός που έπεσε θύμα βιασμού δέχτηκε να πάει στο διαμέρισμα που μετά έγινε το κολαστήριο του, προσκεκλημένος της μιας από τις πέντε γυναίκες.\nΑν λοιπόν δεν δώσεις την αφορμή, δηλαδή δεν δεχτείς κάποιου είδους πρόσκληση για ξεμονάχιασμα ή κέρασμα από ένα άτομο που μόλις γνώρισες, τότε μειώνεις κατά πολύ τις πιθανότητες να πέσεις στη παγίδα και να ζήσεις τον χειρότερο εφιάλτη της ζωής σου.\nΒέβαια υπάρχουν και οι άλλες περιπτώσεις ανθρώπων που «κουνάνε την ουρά τους» νομίζοντας ότι θα γίνει μια απλή one stand αρπαχτή, αλλά τελικά αυτό καταλήγει σε εφιάλτη.\nΑν από την άλλη βρεθείς σε μια one stand βραδιά και ο άλλος ή η άλλη θέλουν να σε δέσουν, τότε θα πρέπει να είσαι πολύ σίγουρος για το άτομο, ώστε να καθίσεις να σε δέσει, ενώ πάντα θα πρέπει να προσέχεις τι πίνεις. Ζήτα για παράδειγμα μια μπύρα την οποία θα την ανοίξεις εσύ!\nΌπως και να έχει αν δεν θέλεις να υποστείς τον χειρότερο εφιάλτη, τότε θα πρέπει να είσαι πολύ ψυλλιασμένος και καχύποπτος.


Λυμπερόπουλος: «Να βρεθεί λύση και όχι προσωρινή» | Onsports.gr\nhome ΠοδόσφαιροSuper LeagueΛυμπερόπουλος: «Να βρεθεί λύση και όχι προσωρινή» Κοινοποιήστε\nΛυμπερόπουλος: «Να βρεθεί λύση και όχι προσωρινή»\tΣυντάκτης: Παναγιώτης Τζαμπαζλής\nΔημοσίευση: Κυριακή, 25 Μαρτίου 2012 19.45\nΤον προβληματισμό του για την κατάσταση που βρίσκεται η ΑΕΚ, εξέφρασε ο Νίκος Λυμπερόπουλος, ο οποίος τόνισε πως αυτός και οι συμπαίκτες του πρέπει να κάνουν υπομονή.\t«Είναι στη φύση μας να αγχωνόμαστε. Στο πρώτο ημίχρονο είμαστε καθολική υπεροχή και στις λεπτομέρειες δεν πετύχαμε δεύτερο γκολ. Όπως ήταν φυσιολογικό ο Παναιτωλικός ανέβηκε και εμείς θέλαμε να κρατήσουμε τη νίκη, γι’ αυτό και υποχωρήσαμε. Ετσι είναι το ποδόσφαιρο, άλλες φορές παίζουμε καλά και δε νικάμε, κι άλλες συμβαίνει το αντίθετο», ανέφερε αρχικά ο σκόρερ της ΑΕΚ για το παιχνίδι. Για τις εξελίξεις στα διοικητικά, επισήμανε: «Μέρα με τη μέρα πρέπει να δουλεύουμε σκληρά στις προπονήσεις. Αυτό που ελπίζουμε είναι να βρεθεί μια λύση. Δεν αξίζει στην ΑΕΚ να βρίσκεται σε αυτή τη θέση».\nΓια την είσοδο της ομάδας στα πλέι οφ, υπογράμμισε: «Για να είμαι ειλικρινής, δεν με ενδιαφέρουν καθόλου τα πλέι οφ. Εγώ θέλω να βρεθεί μια λύση και να μην είναι προσωρινή. Θέλω να ζήσω ακόμη και ως φίλαθλος τις παλιές καλές στιγμές. Τώρα δεν υπάρχει καθόλου οργάνωση».\nΕρωτώμενος για τις πληρωμές, σημείωσε: «Η διοίκηση μας ενημέρωσε ότι Δευτέρα με Τρίτη θα υπάρχουν κάποια λεφτά στους λογαριασμούς μας. Ελπίζω να πάνε όλα καλά και να μην αποκλειστούμε από την Ευρώπη. Από το 2008 και μετά όλοι οι Ελληνες κάνουν υπομονή και όχι μόνο οι ποδοσφαιριστές. Αλλοι άνθρωποι είναι ακόμη χειρότερα από εμάς. Αυτό που θα κάνουμε εμείς είναι να κάνουμε υπομονή και να ελπίζουμε».\tΚατηγορία: Super League


Αυτά τα παπούτσια πρέπει να τα πετάξεις αμέσως - womanoclock.gr\nΑυτά τα παπούτσια πρέπει να τα πετάξεις αμέσως\nΑν θες να «οδηγηθείς» με στυλ στο 2018…\nΜε τα V-Νeck Shoes να κερδίζουν έδαφος σε ό,τι αφορά τα kitten heels και τις κλασικές γόβες να έρχονται πάλι στο προσκήνιο, υπάρχουν πολλά είδη παπουτσιών που θα μας απασχολήσουν το 2018 αλλά υπάρχουν και μερικά που πρέπει να αφήσουμε οριστικά πίσω μας το 2017. Και αυτά τα πέντε στυλ υποδημάτων θα αναλύσουμε διεξοδικά στην παρακάτω γκάλερι.\nΜπορεί κάποια στιγμή στη ζωή σου να είχες φορέσει pumps με χοντρό πάτο (είναι πιο άνετα, όπως και να το κάνουμε) ή εκκεντρικά μποτάκια με γούνα, κρόσσια και φτερά, αλλά αυτό δεν σημαίνει πως πρέπει να συνεχίσεις να το κάνεις και φέτος. Μαζί με τα «New Year’s resolution» για τον καινούργιο χρόνο, βάλε στην λίστα σου πως πρέπει να απομακρύνεις και αυτά τα σχέδια από την γκαρνταρόμπα σου και προχώρα προς τον νέο χρόνο πιο στυλάτη από ποτέ!\nΠαπούτσια με κρόσσια: Edgy από τη φύση τους, δεν μας στεναχωρεί, ούτε μας εκπλήσσει, το ότι δεν θα τα έχουμε «μαζί μας» και τη νέα χρονιά. Το αντίθετο θα λέγαμε.\nPeep-Toe Shoes: Αυτό με τα δαχτυλάκια που φαίνονται μπροστά δεν ήταν και ποτέ το φόρτε μας. Ας τα καλύψουμε, λοιπόν, κορίτσια και ας συνεχίσουμε τη ζωή μας.\nGladiators: Αν είχες πολύ λεπτές γάμπες ίσως είχαν ένα ενδιαφέρον στις καλοκαιρινές σου εμφανίσεις. Τον χειμώνα όμως θα έδειχνες σαν Russell Crowe στην ομώνυμη ταινία.\nPlatform Pumps: Φέτος θα είναι στη μόδα οι διαχρονικά, κομψές γόβες με λεπτούς πάτους και όχι αυτές με τη διπλή σόλα. Μπορεί να πόδια μας να «υποφέρουν» περισσότερο αλλά η αισθητική μας θα «κερδίσει πόντους».\nWedge-Heel Boots: Αν σας πούμε πως θα στεναχωρηθούμε που δεν θα ξαναδούμε αυτό το «μονοκόμματο» είδος τακουνιού, θα σας πούμε ψέματα και καθόλου δεν το θέλουμε.\nΠώς εξελίχθηκε το eyeliner μέσα σε 100 χρόνια\nΙδέες για να στολίσεις το τζάκι σου για τα Χριστούγεννα


Φώφη Γεννηματά: «Γιατί ο ΣΥΡΙΖΑ πρέπει να ηττηθεί στρατηγικά»\nΜε αιχμηρό επικριτικό λόγο, κατά της κυβέρνησης, η Φώφη Γεννηματά δηλώνει σε συνέντευξή της, στο Βήμα της Κυριακής, ότι: «στρατηγική ήττα του ΣΥΡΙΖΑ σημαίνει να πάνε εκεί από όπου ήρθαν».\n«Καβάλησαν το κύμα της αγανάκτησης από την κρίση, το εκμεταλλεύτηκαν με τον πιο δημαγωγικό τρόπο και έκαναν ρεσάλτο στην εξουσία. Η ζημιά στη χώρα είναι ανυπολόγιστη. Έκαψαν και την τελευταία αξιοπιστία του πολιτικού συστήματος. Δεν αρκεί γι αυτό μια συγκυριακή ήττα. Πρέπει να ηττηθεί οριστικά ο διχαστικός λόγος και οι καθεστωτικές τους λογικές», σημειώνει η πρόεδρος του Κινήματος Αλλαγής.\nΣχετικά με το ποιες κυβερνητικές συνεργασίες είναι διατεθειμένο το Κίνημα Αλλαγής να στηρίξει μετεκλογικά η κυρία Γεννηματά αναφέρει χαρακτηριστικά: «Μπορεί ο κ. Μητσοτάκης να συμβάλει στην πολιτική σταθερότητα στη βάση μιας προοδευτικής πρότασης; Μπορεί ο κ. Τσίπρας που εφαρμόζει τέσσερα χρόνια τώρα μνημονιακές πολιτικές, να στηρίξει πραγματικά προοδευτικές λύσεις; Για να μη γυρίσει ξανά η χώρα πίσω. Πολιτική σταθερότητα δεν σημαίνει απλά αυτοδύναμες κυβερνήσεις που στηρίζονται στο μπόνους, ούτε Κυβερνήσεις με τσόντες και δεκανίκια, σημαίνει εθνικό σχέδιο και εθνική συνεννόηση για την προώθησή του. Σημαίνει συμφωνία στα μεγάλα ζητήματα, όπως τα Εθνικά θέματα, το Σύνταγμα ή ο Πρόεδρος της Δημοκρατίας».\nΗ κυρία Γεννηματά ασκεί δριμεία κριτική στον κ. Τσίπρα πως «στην Ιθάκη έκανε κήρυγμα μίσους και διχασμού. Στήνει εχθρούς ενόψει των εκλογών, φοβάται την εκκωφαντική ήττα. Δυστυχώς στην αποδρομή τους δεν διστάζουν να διαλύσουν τα πάντα. Η Ελλάδα όμως δεν αντέχει μια παρατεταμένη προεκλογική περίοδο, μέσα σε ένα νοσηρό προεκλογικό κλίμα που θα αποσταθεροποιήσει ακόμη περισσότερο την οικονομία και θα αφήσει την χώρα για πολύ καιρό εκτός αγορών, με όλους τους κινδύνους που αυτό εγκυμονεί… Ούτε η κοινωνία με τη θηλιά στο λαιμό αντέχει άλλα οικονομικά βάρη και άλλη ανασφάλεια. Όσο πιο γρήγορα γίνουν εθνικές εκλογές τόσο το καλύτερο για τη χώρα. Με τη λήξη του προγράμματος τους ήρθε η ώρα να λήξει και η Κυβέρνησή τους».\nΕπίσης εκτιμά ότι με πιθανή τη διενέργεια τριπλών εκλογών θα δημιουργήσει σύγχυση και θα παραπλανήσει το εκλογικό σώμα είναι μακριά νυχτωμένος και δεν θα ξεγελάσει κανένα και θα μαυριστεί σ' όλες τις κάλπες. Επισημαίνει ότι το Κίνημα Αλλαγής καταγράφεται πλέον στη συνείδηση των πολιτών, ως ο μόνος προοδευτικός, σύγχρονος πόλος, καθώς υποστηρίζει ότι, είναι και απέναντι στη διπλή συντήρηση του ΣΥΡΙΖΑ και της ΝΔ και ο ΣΥΡΙΖΑ ξέφτισε. «Το μήνυμα που στέλνουμε στους απογοητευμένους ψηφοφόρους του ΣΥΡΙΖΑ και στους αναποφάσιστους είναι πως η ανανεωμένη δημοκρατική παράταξη με το Κίνημα Αλλαγής, είναι ο πραγματικός προοδευτικός χώρος που πορεί να τους εκφράσει και να αντισταθεί στη δεξιά επιστροφή και στη δημαγωγία και στο λαϊκισμό», δηλώνει η κυρία Γεννηματά.\nΕν όψει της αυριανής επετείου της 3ης Σεπτέμβρη η Φώφη Γεννηματά τονίζει ότι «το ΠΑΣΟΚ είναι εδώ και πρωτοστατεί στη γέννηση του καινούργιου. Πρωταγωνιστεί στην αναγέννηση της Δημοκρατικής παράταξη με τις αξίες της 3 Σεπτέμβρη είναι διαχρονικές και εξακολουθούν να μας εμπνέουν και να φωτίζουν την πορεία μας. Δεν χαρίζουμε σε κανένα και για τίποτα την πλούσια κληρονομιά μας.\nΧαράζουμε νέους δρόμους για να δώσουμε απαντήσεις στις προκλήσεις του σήμερα. Τα ψέματα, οι «αυταπάτες» και η ανικανότητα των ΣΥΡΙΖΑΝΕΛ αποκαλύφθηκαν. Ο κόσμος τους έχει καταλάβει. Δεν περιμένει τίποτα από τον κ. Τσίπρα και τους ΣΥΡΙΖΑΝΕΛ. Οι ελπίδες αποδείχθηκαν ψεύτικες. Υπάρχει όμως πραγματική ελπίδα. Εθνική και κοινωνική Αφύπνιση τώρα για να απελευθερώσουμε και να κινητοποιήσουμε όλες τις ζωντανές δυνάμεις του τόπου. Η Αλλαγή γίνεται το συνώνυμο της επιβίωσης του Έθνους. Πολιτική αλλαγή και αλλαγή πολιτικής».


Ξωτικό: Η ιστορία του καφέ: Πώς έφτασε στην Ανατολή και εξαπλώθηκε στην Ευρώπη\nΗ πρώτη επαφή του ανθρώπου με τον καφέ έγινε μέσω ενός βοσκού περίπου το 1670 αναφέρει το βιβλίο «Μια σταγόνα Ιστορία», το οποίο επικαλείται ένα έγγραφο της ίδιας εποχής. Σύμφωνα με το έγγραφο λοιπόν, ένας βοσκός κοντά στην Ερυθρά Θάλασσα διαπίστωσε ξαφνιασμένος ότι τα ζώα του μόλις έφαγαν τους καρπούς ενός άγνωστου μέχρι τότε δέντρου δεν μπορούσαν να κοιμηθούν, αλλά είχαν μια τρομερή υπερδιέγερση. Ο βοσκός το είπε στον ηγούμενο ενός μοναστηριού κοντά στην περιοχή και σύντομα ο καφές κατέκτησε όλη την περιοχή και από εκεί εξαπλώθηκε στην Αραβία αλλά και την Οθωμανική Αυτοκρατορία.\nΠώς έφτασε ο καφές στην Ευρώπη\nΟ καφές στην Ευρώπη, έφτασε μέσω πολέμου και συγκεκριμένα μετά τη συντριβή των Τούρκων στα τείχη της Βιέννης το 1683. Ο τουρκικός στρατός, ο οποίος τράπηκε σε άτακτη φυγή, άφησε πίσω του όλα του τα εφόδια, ανάμεσά τους και πεντακόσια σακιά με κόκκους καφέ. Οι στρατιώτες που τα βρήκαν, νόμισαν αρχικά πως ήταν τροφή για καμήλες και αποφάσισαν να τα πετάξουν. Ενας Πολωνός o Jerzy Franciszek Kulczycki όμως ο οποίος είχε ζήσει χρόνια στην Ανατολή ζήτησε και πήρε τελικά το φορτίο για λογαριασμό του. Το πρώτο καφενείο της Ευρώπης ήταν προ των πυλών.\nΤο πρώτο καφενείο της Ευρώπης - Πώς βγήκε ο καφές «βιεννουά»\nΟ Kulczycki άνοιξε το πρώτο καφενείο της Ευρώπης στη Βιέννη με το όνομα «Blue Bottle Coffee House» και ο πρώτος καφές που σέρβιρε ήταν αλεσμένος σε ψιλή σκόνη και βρασμένος σε νερό, ενώ τον αρωμάτιζε με μέλι και γάλα. Τον καφέ, ο οποίος βαπτίστηκε «βιεννουά» τον σέρβιρε μαζί με κρουασάν σε σχήμα ημισελήνου για να θυμίζει την ήττα των Οθωμανών. Σύντομα ο καφές διαδόθηκε σε όλη την Ευρώπη, ενώ μόνο οι Γερμανοί που προτιμούσαν την μπίρα και οι Αγγλοι που προτιμούσαν το τσάι δεν ενθουσιάστηκαν ιδιαίτερα. Στην αρχή ο καφές σερβίρονταν σκέτος, ενώ η ζάχαρη καθιερώθηκε αργότερα από τις γυναίκες κυρίως που δεν άντεχαν να τον πίνουν σκέτο.\nΤο 17ο αιώνα ο καφές είχε τεράστια απήχηση στη Γαλλία, όμως η τιμή του ήταν δυσπρόσιτη καθώς το μονοπώλιο του καφέ το είχαν οι Ολλανδοί. Ο καφές στη Γαλλία ήρθε από ένα τραγικό λάθος του δημάρχου του Αμστερνταμ να δωρίσει το 1714 ένα μικρό δέντρο καφέ στον Λουδοβίκο ΙΔ'. Ο δήμαρχος πίστευε ότι δεν θα μπορούσε ποτέ ένα τέτοιο φυτό να «πιάσει» στο κρύο Παρίσι. Για δεκατέσσερα χρόνια οι Γάλλοι πάλευαν να φροντίσουν το δέντρο ώστε να βγάλει καρπούς αλλά χωρίς αποτέλεσμα, μέχρι που κάποια στιγμή ένας αξιωματικός του στρατού είχε την ιδέα να το μεταφέρουν στη Μαρτινίκα η οποία ήταν γαλλική αποικία, με το σκεπτικό ότι το τροπικό κλίμα θα βοηθούσε. Σε πέντε χρόνια η Γαλλία ήταν αυτάρκης σε καφέ, η τιμή του έπεσε ραγδαία και σύντομα κατέκτησε όλο τον κόσμο...


ΑΝΕΞΗΓΗΤΑ ΚΑΙ ΑΠΟΚΡΥΦΑ: Φονική έκρηξη ηφαιστείου στις Φιλιππίνες σπέρνει τον τρόμο ΒΙΝΤΕΟ\nΦονική έκρηξη ηφαιστείου στις Φιλιππίνες σπέρνει τον τρόμο ΒΙΝΤΕΟ\nΕνα από τα πιο ενεργά ηφαίστεια, το Μαγιόν στις Φιλιππίνες, χτύπησε πριν από λίγες ώρες με μια φονική έκρηξη, με αποτέλεσμα να σκοτωθούν πέντε άνθρωποι από τα κύματα στάχτης και πετρών που κυριολεκτικά εκτόξευσε.\nΕκείνη την ώρα βρίσκονταν στο βουνό 20 ορειβάτες, εκ των οποίων οι πέντε (τρεις Γερμανοί τουρίστες ανάμεσά τους) βρήκαν φρικτό θάνατο. Σύμφωνα με τις αρχές υπάρχουν επίσης επτά τραυματίες, μεταξύ των οποίων ένας Αυστριακός. Οι υπόλοιποι ορειβάτες προέρχονται από την Ινδονησία και την Ταϊλάνδη.\nΤο ηφαίστειο Μαγιόν έχει εκραγεί περίπου 50 φορές από το 1616. Η τελευταία έκρηξη σημειώθηκε τον Ιούλιο του 2006, υποχρεώνοντας 30.000 ανθρώπους να εγκαταλείψουν τα σπίτια τους.\nΠΑΙΧΝΙΔΙ-ΑΥΤΟΚΙΝΗΤΟ 7.500 ΕΤΩΝ!\nΗ ΓΗ ΜΑΣ ΚΟΜΜΑΤΙΑΖΕΤΑΙ Η ΤΗΝ ΚΟΜΜΑΤΙΑΖΟΥΝ ;\nΦονική έκρηξη ηφαιστείου στις Φιλιππίνες σπέρνει τ...


Off The Road, On the Web: Ικανοποιητική "ξήγα"\nΤο περιστατικό που μου έτυχε σήμερα, έχει ξανασυμβεί ουσιαστικά απαράλλαχτο και πριν μερικούς μήνες. Από τα γενικά χαρακτηριστικά και τον προορισμό της πελάτισσας, είμαι σίγουρος ότι πρόκειται για την ίδια.\nΠεριμένω λοιπόν στην πιάτσα των ΚΤΕΛ. Η κυρία που τελικά επιβιβάζω, πρέπει να είναι 60+ χρονών, με μακρύ βαμμένο ξανθό μαλλί και "νεανίζοντα" ρούχα. Βάζω τις τσάντες της στο πορτμπαγκάζ, ενώ εκείνη λέει ήδη:\n-Κοντά θα πάμε αλλά τι να κάνουμε.\n-Όπου πηγαίνετε θα σας πάω μην ανησυχείτε.\n-Έ όχι, δεν φταις εσύ, αλλά τι να κάνουμε, κοντά πηγαίνω, ξαναλέει αυτή.\n-Άλλες φορές κοντά, άλλες μακριά, αυτή είναι η δουλειά μας, ξαναλέω κι εγώ με άλλα λόγια.\n-Όχι, όχι, λέει αυτή, δεν ήταν το τυχερό σου μ' εμένα. Μενεμένη πηγαίνω, στην Αγία Παρασκευή, αλλά μην ανησυχείς, θα σου ξηγηθώ καλά. (την πρώτη φορά, πριν μήνες είχε πει "θα ικανοποιηθείς", φράση την οποία είχα συζητήσει τότε για το "υπονοούμενό" της, οπότε μου έμεινε στη μνήμη και το περιστατικό).\nΦτάνουμε γρήγορα στον προορισμό μας.\n-Πόσο κάνει; ρωτάει.\n-2,65 η ελάχιστη συν 0,85 λόγω ΚΤΕΛ, 3,5 ευρώ της λέω (δεν χρεώνω τίποτε για τις αποσκευές).\nΜου δίνει δέκα ευρώ, της δίνω τα ρέστα, τα βάζει στο πορτοφόλι της και κατεβαίνει.\n-Ευχαριστώ μου λέει, τα κοιτάζει και τα βάζει στο πορτοφόλι της\nΚατεβαίνω κι εγώ, κατεβάζω και τα πράγματά της από το πόρτμπαγκαζ, λέω "καλό μεσημέρι" και αποχωρώ.\nΤι εννοούσε όταν είπε "θα ικανοποιηθείς" την πρώτη φορά και "θα σου ξηγηθώ καλά" την δεύτερη; Μήπως "δεν θα φύγω χωρίς να πληρώσω";\nΙκανοποιητικά ξηγήθηκε τότε :)\nPosted by Acro at 12:41 π.μ.\nEixes grapsei blog gia to prohgoumeno peristatiko? Exw diabasei oles sou tis kataxwrhseis alla auto den to 8umamai.\nΠαρασκευή, 4 Απριλίου 2008 - 11:51:00 π.μ. EEST\nΔεν σου φτανει ρε που εκατσε αυτο το θεικο πλασμα διπλα και σε πληρωσε με τα αλαβαστρινα χερια της, εισαι τοσο αναισθητο γουρουνι που ουτε καν καταλαβες την ξηγα... Δεν θα σε βρω ρε, θα σου ξηγηθω κι εγω απο κοντα ;)\nΠαρασκευή, 4 Απριλίου 2008 - 12:29:00 μ.μ. EEST\nΘεά η δικά σου!!! Προφανώς ήθελε να σε γλύψει λίγο μήπως και της αρνηθείς τόσο κοντινή κούρσα.\nΠαρασκευή, 4 Απριλίου 2008 - 12:30:00 μ.μ. EEST\nΤο ταξί σου πάντως αναμένεται να γίνει πιο διάσημο κι από αυτό του τηλεπαιχνιδιού!Χαχαχαχα!\nΠαρασκευή, 4 Απριλίου 2008 - 6:37:00 μ.μ. EEST\nΤαριφόνι ότι, μότι και τσάγαλα με μαρκόσι που λένε και στα χωρια :)\nΠαρασκευή, 4 Απριλίου 2008 - 8:42:00 μ.μ. EEST\n@deja_voodoo όταν συνέβη την πρώτη φορά δεν είχα στήσει ακόμη το blog. Το είχα συζητήσει με τους οικείους μου (ναι ανώνυμε-mparmpamytousis, με τη γυναίκα μου κυρίως :P)\n@sourotiri αλαβάστρινα=γεμάτα ρυτίδες; :)\nΕίμαι ένα γουρούνι κατά τ' άλλα όντως, δεν εκτιμώ τα καλύτερα, πέταξε η γυναίκα τα μαργαριτάρια στους χοίρους όντως...\n@paris Πρέπει να έχεις δίκιο. Και από κεκτημένη ταχύτητα συνέχισε να λέει ενώ από την αρχή της είπα ότι θα την πάω όπου πάει χωρίς γκουχ-μουχ...\n@€lisavet ετοιμάζω φωτογραφίες να δίνω συλλεκτικά αυτόγραφα (σε πολύ καλές τιμές βεβαίως βεβαίως)\n@ανώνυμος σπάστα και ξαναρίχτα να ουμ, μόνο τα τσάγαλα (άγουρα αμύγδαλα) ξέρω τι είναι (το χωριό του πατέρα μου είναι ποντιακό, δεν την έχω ακούσει τη φράση).\nΣάββατο, 5 Απριλίου 2008 - 7:40:00 π.μ. EEST


B&B σε Herefordshire (41)\nΕνοικιαζόμενες κατοικίες σε Herefordshire (220)\nKilpeck, Kilpeck, Ηνωμένο Βασίλειο\nΤο The Kilpeck Inn 4-αστέρων απέχει μόνο 28 χλμ από Church Street. Το παραδοσιακό ξενοδοχείο αποτελεί παράδειγμα αρχιτεκτονικής σε παραδοσιακό στιλ στην πόλη Kilpeck.\nGrosmont Castle είναι γύρω στα 13 χλμ από το ξενοδοχείο Οι επισκέπτες θα φθάσουν Monmouth σε 15 λεπτά οδικώς.\nΟι ανεσεις δωματίου στο The Kilpeck Inn περιλαμβάνουν γκαρνταρόμπα, προσωπικό υπολογιστή, πρέσα παντελονιών, μεγάλα παράθυρα και ξεχωριστή τουαλέτα. Μερικά από τα ευάερα δωμάτια διαθέτουν θέα σε λόφους. Τα δωμάτια περιλαμβάνουν μπάνια με πλακάκια εξοπλισμένα με μπανιέρα, ντους και προϊόντα περιποίησης.\nΤο εστιατόριο σερβίρει πιάτα της τοπικής κουζίνας. Οι επισκέπτες μπορούν να ξεδιψάσουν στο Traditional μπαρ με το αγαπημένο τους ποτό.\nΤο The Kilpeck Inn είναι 45 χλμ από το αεροδρόμιο Gloucestershire.\nThe Kilpeck Inn, Ηνωμένο Βασίλειο\nAmadore Restaurant Arion in Βλισίνγκεν, Ολλανδία\nBerghaus Mannlichen in Γκρίντελβαλντ, Ελβετία\nImpar Cidade Nova in Μπέλο Οριζόντε, Βραζιλία\nGloc in Aguas da Prata, Βραζιλία\nAbsolute Sanctuary in Choeng Mon, Ταϊλάνδη\nDays & - in Sherwood Park, Καναδάς\nLebak Bali in Canggu, Ινδονησία\nThree-Bedroom Holiday Home In Nerja in Nerja, Ισπανία\nMeliton & in Νέος Μαρμαράς, Ελλάδα\nMykonos Bay in Μύκονος, Ελλάδα\nTerra Maltese Natural Retreat in Μύκονος, Ελλάδα\nAlexandros in Βουρβουρού, Ελλάδα\nPelli in Πευκοχώρι, Ελλάδα\nThe Roebuck in High Peak, Ηνωμένο Βασίλειο\nMarriott Asia in Κωνσταντινούπολη, Τουρκία\nNihonbashi No.2 in Οσάκα, Ιαπωνία\nEnsueno Holbox Apartments in Isla Holbox, Μεξικό\nDomus Civica in Βενετία, Ιταλία\nLuckey Homes - Boulevard Gambetta in Νίκαια, Γαλλία\nPotamaki Beach in Μπενίτσες, Ελλάδα\nThon Bristol Stephanie in Βρυξέλλες, Βέλγιο\nNew Dawn in Λονδίνο, Ηνωμένο Βασίλειο


Χωρίς περιορισμό επισκεπτών το Bansko - Snowboard.gr\nPublished on October 16th, 2020 | by aXL\nΧωρίς περιορισμό επισκεπτών το Bansko\nΔιαφορετική προσέγγιση φαίνεται να εφαρμόζουν στην γειτονική Βουλγαρία στο Bansko. Χωρίς περιορισμούς στον αριθμό επισκεπτών και με μέτρα προστασίας που περιορίζονται στην χρήση μάσκας η full face σε γόνδολες, καρέκλες και κοινόχρηστους χώρους θα λειτουργήσει φέτος το χιονοδρομικό. Οι ηλεκτρονικές υπηρεσίες και εντεταμένες απολυμάνσεις συμπληρώνουν την εικόνα του εμπορικότερου ski resort στην Βουλγαρία. Για την τόνωση του τουρισμού ανακοινώθηκε και ένα πρόγραμμα που θα προσφέρει μια νύχτα διαμονής δωρεάν σε όλους όσους κλείσουν 5 διανυκτερεύσεις στο Bansko!\nΣτο ίδιο περίπου μοτίβο αναμένεται να λειτουργήσουν και τα υπόλοιπα χιονοδρομικά στην Βουλγαρία. Το Pamporovo έχει κάνει μια ανακοίνωση που δίνει περισσότερη βάση στις ηλεκτρονικές υπηρεσίες τόσο για τα εισιτήρια του χιονοδρομικού αλλά και για την διαμονή και εστίαση πέραν της χρήσης μάσκας σε γόνδολες και κοινόχρηστους χώρους. Το Borovets δεν έχει κάνει ακόμη ανακοινώσεις πέραν μιας λακωνικής αναφοράς στο website ότι η χρήση μάσκας είναι υποχρεωτική στην γόνδολα και σε κλειστούς χώρους.\nΑναμένουμε την συνέχεια και κυρίως τις ανακοινώσεις για το τι ακριβώς θα γίνεται στα σύνορα. Από Ελλάδα προς Βουλγαρία προς το παρών για πολίτες της Ευρωπαϊκής ένωσης και φυσικά των Ελλήνων, η πρόσβαση είναι ελεύθερη, δηλαδή χωρίς covid test και με την συμπλήρωση μιας ειδικής φόρμας, άντε και καμιά θερμομέτρηση. Η επιστροφή όμως από Βουλγαρία για Ελλάδα προς το παρών έχει υποχρεωτικό Covid Test 72 ώρες πριν, πράγμα που αποθαρρύνει μια τουριστική βόλτα στην γείτονα χώρα.


Samsung : Ξεκίνησε η μαζική παραγωγή 12Gb LPDDR5 DRAM. - News by Xiaomi Miui Hellas\nΗ Samsung ανακοίνωσε σήμερα ότι ξεκίνησε μαζική παραγωγή της τελευταίας κινητής DRAM 12 Gigabit LPDDR5, η οποία είναι βελτιστοποιημένη για AI και 5G χαρακτηριστικά σε μελλοντικά smartphones, ένα από τα οποία θα μπορούσε να είναι το επερχόμενο Galaxy Note10.\nΈρχεται σε λιγότερο από έξι μήνες μετά την κυκλοφορία της 12 GB LPDDR4X στη μαζική παραγωγή, και με ρυθμούς δεδομένων 5.500Mb ανά δευτερόλεπτο, η LPDDR5 είναι 30% ταχύτερη από τον προκάτοχό της.\n12 Gb LPDDR5 DRAM από τη Samsung\nΗ νέα μνήμη LPDDR5 βασίζεται στη διαδικασία δεύτερης γενιάς των 10 nm, αποκάλυψε ο Jung-bae Lee, VP της DRAM Product & Technology της Samsung. Θα υποστηρίξει “καταγραφή βίντεο εξαιρετικά υψηλής ευκρίνειας και εκμάθηση μηχανών, ενώ παράλληλα θα επεκτείνει σημαντικά τη διάρκεια ζωής της μπαταρίας“.\nΗ Samsung αναφέρει ότι η LPDDR5 12 Gb μπορεί να μεταφέρει δεδομένα 44GB/Sec, και το νέο τσιπ χρησιμοποιεί έως και 30% λιγότερη ισχύ, ενσωματώνοντας ένα νέο σχεδιασμό κυκλώματος με βελτιωμένο χρονισμό και χαμηλή ισχύ.\nΑνάλογα με τη ζήτηση, η Samsung μπορεί να μεταφέρει την παραγωγή στο δεύτερο εργοστάσιο της στο Pyeongtaek μόλις χτιστεί (αναμένεται να συμβεί το επόμενο έτος). Η εταιρεία προετοιμάζει επίσης την LPGDR 16 Gb για λανσάρισμα “ώστε να εδραιώσει το πλεονέκτημά της στην παγκόσμια αγορά μνήμης”.


ΚΙΝΑΛ: Πώς η απόφαση Γεννηματά για Λοβέρδο πυροδοτεί εξελίξεις στην κούρσα διαδοχής - Sportlive.gr\nΞαφνική η απόφαση Γεννηματά για “καρατόμηση” του Ανδρέα Λοβέρδου από τη θέση κοινοβουλευτικού εκπροσώπου του ΚΙΝΑΛ, ναι. Ανέλπιστη πάντως, σίγουρα όχι.\nΗ επικεφαλής του Κινήματος Αλλαγής, αιφνιδίασε χθες όταν με μια λιτή ανακοίνωση ενημέρωνε το κόμμα πως νέοι κοινοβουλευτικοί εκπρόσωποι ορίζονται οι Κώστας Σκανδαλίδης και Μιχάλης Κατρίνης αλλά κανείς δεν απόρησε για το κομματικό “διαζύγιό” της από τον Ανδρέα Λοβέρδο.\nΣτελέχη του ΚΙΝΑΛ ωστόσο, που αποφεύγουν επί της παρούσης να μπλεχτούν με την εσωκομματική κουζίνα, ανέφεραν στο Capital.gr πως είναι δεδομένο πλέον ότι η κίνηση της κ. Γεννηματά οδηγεί σε “άνοιγμα” των εσωκομματικών διαδικασιών.\nΠρόκειται για τα ίδια στελέχη που σε αντίθεση με άλλες ερμηνείες περί “κλεισίματος” του ματιού της Φώφης Γεννηματά στον ΣΥΡΙΖΑ με την απόφασή της να καθαιρέσει από κοινοβουλευτικό εκπρόσωπο τον πιο σκληρό αντι-ΣΥΡΙΖΑ βουλευτή του ΚΙΝΑΛ, επιμένουν να “διαβάζουν” την κίνηση της επικεφαλής του ΚΙΝΑΛ , αποκλειστικά με εσωκομματικούς όρους.\nΘεωρείται δεδομένο ότι την ηγεσία του κόμματος θα διεκδικήσει πέραν του Ανδρέα Λοβέρδου και ο ευρωβουλευτής Νίκος Ανδρουλάκης, ενώ παραμένει στο τραπέζι των σεναρίων και το όνομα του Παύλου Γερουλάνου. Δεδομένου ότι και το όνομα του Μιχάλη Κατρίνη βρίσκεται στη “λίστα” των πιθανών υποψηφίων, μένει να φανεί αν η χθεσινή εξέλιξη με τον ορισμό του σε θέση κοινοβουλευτικού εκπροσώπου, θα επιδράσει στις αποφάσεις του.\nΑυτόνομη πορεία και “συμμαχίες”\nΤο momentum που επέλεξε η κ. Γεννηματά να ανακοινώσει την απόφασή της για αντικατάσταση του Ανδρέα Λοβέρδου από τους Κώστα Σκανδαλίδη ( εξισορροπεί τις αντιΣΥΡΙΖΑ με τις …φιλοΣΥΡΙΖΑ απόψεις) και Μιχάλη Κατρίνη ( ανήκει στο αντιδεξιό μπλοκ), προκάλεσε εύλογες αναγνώσεις για την εφεξής σχέση της με το ΣΥΡΙΖΑ. ( Συνέπεσε η ανακοίνωση της απόφασής της με το “κάλεσμα” της ομάδας Μπίστη σε συνεργασία).\nΑπό την Κουμουνδούρου πάντως, τηρούν σιγήν ιχθύος και αρνούνται να σχολιάσουν τις εξελίξεις στο ΚΙΝΑΛ : “Δεν θα εμπλακούμε ούτε θα σχολιάσουμε τα εσωκομματικά άλλων κομμάτων “, είναι η “κοφτή” απάντηση των “κεντρικών” του ΣΥΡΙΖΑ.


ΣΥΡΙΖΑ ΚΕΡΚΥΡΑΣ εκλογές 2012: Ούτε βήμα πίσω!\nΑυτοί που μας κυβέρνησαν δυο χρόνια τώρα, εφαρμόζοντας ένα πρόγραμμα διάλυσης της οικονομίας και της κοινωνίας όχι μόνο δεν έχουν λάβει το μήνυμα της λαϊκής ετυμηγορίας αλλά παριστάνουν και τους τιμητές. Προσπαθούν να ξαναστήσουν αυτό που ο λαός καταδίκασε: μια μνημονιακή συγκυβέρνηση.\nΤα τρία κόμματα που έχουν συμφωνήσει σε προγραμματικό πλαίσιο κυβέρνησης διετούς διάρκειας, με στόχο την εφαρμογή του προγράμματος του μνημονίου, έχουν 168 βουλευτές στη νέα βουλή. Έχουν την πλειοψηφία, ας προχωρήσουν. Η απαίτησή τους να συμμετάσχει σώνει και καλά και ο ΣΥΡΙΖΑ στη δική τους προγραμματική συμφωνία, είναι παράλογη και πρωτοφανής.\nΔεν μας ζητάνε να συμβάλλουμε ώστε να υπάρξει κοινοβουλευτική πλειοψηφία. Αυτήν την έχουν εξασφαλίσει. Μας ζητάνε να αγνοήσουμε όσα λέγαμε προεκλογικά. Να αγνοήσουμε τη λαϊκή ετυμηγορία. Να δώσουμε ψευδή αίσθηση κοινωνικής συναίνεσης. Να νομιμοποιήσουμε τη συνέχιση της διάλυσης της οικονομίας και της κοινωνίας.\nΩς ΣΥΡΙΖΑ θα κάνουμε ό,τι περνάει από το χέρι μας, από όποια θέση και αν τελικά βρεθούμε, ώστε να παραμείνει ζωντανή η ελπίδα.\nΕμείς βρισκόμαστε δίπλα στο λαό, μαζί με το λαό.\nΟ ΣΥΡΙΖΑ Κέρκυρας βρίσκεται καθημερινά στα χωριά, να ακούσουμε τη γνώμη των πολιτών, να τους ευχαριστήσουμε, να τους διαβεβαιώσουμε ότι δεν πρόκειται να προδώσουμε την εμπιστοσύνη τους. Από τη Λευκίμμη, τον Αη Μαθιά, την Αχαράβη, τους Καρουσάδες, τους Αυλιώτες, τα χωριά όπου περιοδεύσαμε το Σαββατοκύριακο, έχουμε το ίδιο μήνυμα:\nΤην Τετάρτη 16 Μάη, στις 7:30 το βράδυ, διοργανώνουμε Ανοιχτή Συνέλευση στο Εργατικό Κέντρο Κέρκυρας, και καλούμε σε μαζική συμμετοχή.\nΘα παρευρίσκεται ο Γιάννης Μπαλάφας, δ/ντής της Κοινοβουλευτικής Ομάδας του ΣΥΡΙΖΑ, και βέβαια ο βουλευτής Κέρκυρας του ΣΥΡΙΖΑ-ΕΚΜ Στέφανος Σαμοΐλης.\nΑναρτήθηκε από Δ.Σ. στις 1:34 π.μ.


«Ισοδύναμα» | ΤΟ ΛΗΜΕΡΙ\n← Περικοπές – σοκ στις συντάξεις στο Δημόσιο, Στρατό και Αστυνομία – Τι θα γίνει με τα όρια ηλικίας\nΗ «παγίδα» του περιουσιολογίου – Και νέος φόρος σε ό,τι έχεις και κατέχεις →\nΤι είναι τα ισοδύναμα;\nΟμαδική (ή κοπαδική;) παράκρουση απελπισμένων.\nΕκβιαστική εντολή αποικιοκρατών δανειστών προς ιθαγενείς προτεκτοράτου.\nΜόδα της Παγκοσμιοποιημένης Οικονομίας.\nΆλλοθι ανίκανων πολιτικάντηδων ώστε να δικαιολογούν τις αυθαιρεσίες τους.\nΥποκριτικός λόγος για κομματική αντιπαράθεση. «Φέρτε μας εσείς καλύτερα ισοδύναμα».\nΌ,τι και να ισχύει είναι γεγονός πως ήρθαν στη ζωή μας για να μείνουν.\nΤο σημαντικό, και άκρως ανησυχητικό, είναι ότι………..\nαλλάζουν τα δεδομένα, τις επιλογές, τις προτάξεις, τις αναζητήσεις μας.\nΔεν θα (πρέπει να) επιλέγουμε πλέον ηγέτες δυναμικούς / «δυναμίτες», αλλά …………..\nΔεν θα παίξουν ρόλο πλέον τα – γνωστά, τυπικά – προσόντα αλλά οι δυνατότητες ανεύρεσης ισοδυνάμων που – τυχόν – θα διαθέτουν, αφού μόνον έτσι θα αντιμετωπίζονται /λύνονται τα προβλήματα.\n«Δείξε μου το ισοδύναμό σου, να σου πω αν κάνεις για κυβερνήτης».\nΒαθμιαία θα παραθεωρηθούν / περιθωριοποιηθούν / αγνοηθούν όλα τα (απαιτούμενα) προσόντα. Θα κυριαρχήσει το ……σαφάρι (ή κυνήγι θησαυρού;) των ισοδυνάμων. Κομματικά λαγωνικά να οσφραίνονται και να ξετρυπώνουν ….. «λαγούς ισοδυνάμων » θέλουμε. Όχι πολιτικούς.\nΔεν θα υπάρχουν πλέον ιδεολογικές διαφορές ή ανισότητες.\nΌλοι – οι πρώην, τέως και νυν άνισοι – θα είναι: Ίσοι, θα ισοδυναμούν ενώπιον της ισοδυναμίας όλων για ανακάλυψη «ισοδυνάμων».\nΕνδέχεται, να ανακύψουν και σπουδαία οφέλη όπως να:\n– Αρχίσει το πόπολο να αντιλαμβάνεται το περιττό της ύπαρξης /παρουσίας των κομμάτων, αφού με δέκα πεπειραμένους λογιστές , θα λύνεται το ζήτημα χωρίς εκλογές, κόμματα, έξοδα.\n– Εκδοθούν: «κάρτες ισοδυνάμων» ώστε να μπορείς να εκκλησιάζεσαι, να σιτίζεσαι, να ταξιδεύεις, να (μην) ψηφίζεις, να ληστεύεις, να προκόβεις, να τεκνοποιείς (Σ.Σ Χωρίς να είναι να παιδιά … τεκμήρια).\n– Καταργηθεί το -φρικτό – χρήμα και να αντικατασταθεί από άλλα «Ι» στις μεταξύ μας συναλλαγές.\n– Προσφέρονται «Ι» είτε σε είδος ή πρόσωπα (πχ ανταλλαγή πεθεράς με κουνιάδα κ.ο.κ) .\n– Παρακολουθούμε πραγματικές, εξοντωτικές μονομαχίες ανάμεσα στους ΕΘΝΟΓΟΝΕΙΣ μας (αντί των αστείων κοκκορομαχιών και ΚΥΝΟΚΑΥΓΑΔΩΝ του ΚΥΝΟΒΟΥΛΙΟΥ όπως συμβαίνει τώρα).\nΘα διευκολύνει η γηπεδική / κάζουαλ αμφίεση η χρήση χλαμύδων, σανδαλίων, καθώς και ο εξοπλισμός με δόρατα, ασπίδες και άλλα κοινοβουλευτικά εξαρτήματα (!).\n– Κατανοήσουν κάποια ΜΜΕξαχρείωσης ότι προσφέρουν αρνητική υπηρεσία, να κλείσουν το μαγαζί, και – ισοδύναμα πάντα -να επιδοθούν στο … ψάρεμα!…\n– Επιβληθεί το 23% στους ανεπαρκείς , ακατάλληλους κρατούντες προκειμένου να λυθεί το πρόβλημα.\nΕίναι ταλαιπωρία να το περιφέρουν από τα μοσχάρια στα ιδιωτικά σχολεία και φροντιστήρια, και από εκεί στους Αρχαιολογικούς χώρους. Πιθανώς αύριο και στους καταυλισμούς (λαθρο) μεταναστών και προσφύγων (!).\nΔυστυχώς έχουμε, ως λαός, αναθέσει το έργο της ΙΣΟΔΥΝΑΜΟΘΗΡΙΑΣ στους ακατάλληλους ΙΣΟΔΥΝΑΜΟΘΗΡΕΣ του Κ.Σ (= Κομματικού Συστήματος) με αποτέλεσμα αυτή η ανακύκληση ισοδύναμων, ανεπαρκών μετριοτήτων με στρεβλή νοοτροπία να οδηγεί σε επιδείνωση της κατάστασης. Η πάγια φορομπηχτική μεταχείριση (κυρίως) των συνταξιούχων το αποδεικνύει.\nΥ.Γ Αν θέλουμε πράγματι να βρεθούν λύσεις θα πρέπει να αναζητήσουμε : Άνισα / Αν-ισοδύναμα.\nΠοιοτικότερες / διαφορετικές προσωπικότητες οι οποίες να βρούν δίκαια ισοδύναμα αντιμετώπισης της κρίσης.\nPosted on 12 Οκτωβρίου 2015, in ΑΡΘΡΟ SOS, MSG. Bookmark the permalink.\tΣχολιάστε.


Παρέμβαση: Μαρτίου 2015\nΤην δεκαετία του ΄60 ο εμφύλιος πόλεμος της τότε Βόρειας Υεμένης αποτέλεσε μια αιματηρή αναμέτρηση σε έδαφος τρίτης χώρας ανάμεσα στον ηγέτη του αραβικού εθνικισμού Gamal Abdel Nasser και τον σαουδάραβα μονάρχη Faisal. Η ειρωνεία της Ιστορίας θέλει στις μέρες μας την Αίγυπτο του στρατάρχη Sisi και την Σαουδική Αραβία του βασιλιά Salman να επεμβαίνουν και πάλι στην Υεμένη, όμως αυτή τη φορά ως σύμμαχοι και όχι ως ανταγωνιστές. Κοινό στοιχείο των δύο καθεστώτων αποτελεί το ότι ενσαρκώνουν μια τάξη πραγμάτων που “νεκραναστήθηκε” ή έμεινε παντελώς ανέγγιχτη από τον επαναστατικό αναβρασμό στην ευρύτερη περιοχή, ο οποίος κωδικοποιήθηκε ως “Αραβική Άνοιξη”.\nΣτην Υεμένη, αυτός ο αναβρασμός γνώρισε μία από τις πιο θεαματικές εκδηλώσεις του και αρχικώς χαλιναγωγήθηκε με την αντικατάσταση του από το 1978 προέδρου Saleh με τον αντιπρόεδρό του Abdrabbuh Mansour Hadi. Όμως η αποτροπή των αναγκαίων ανατροπών σε μία χώρα με πολλαπλές αντιθέσεις, εκρηκτική δημογραφία και απουσία του κρατικού μονοπωλίου της βίας, λόγω της διατήρησης της οργάνωσης της κοινωνίας σε φυλές, κακοφόρμισε. Οι ίδιοι νέοι που αμφισβήτησαν τις παραδοσιακές δομές επέστρεψαν στην “ασφάλεια” των φυλών τους και η Υεμένη βρέθηκε κατακερματισμένη από τη σύγκρουση τεσσάρων παικτών: της διεθνώς αναγνωρισμένης κυβέρνησης Hadi, του αυτονομιστικού κινήματος που επιθυμεί την επιστροφή στην ανεξαρτησία της Νότιας Υεμένης (η οποία προσαρτήθηκε με τη λήξη του Ψυχρού Πολέμου), την “Αλ Κάιντα στην Αραβική Χερσόνησο” (που βρίσκεται στο στόχαστρο αμερικανικών επιδρομών μη επανδρωμένων αεροσκαφών με χίλιους νεκρούς και στο όνομα της οποίας έδρασαν οι σφαγείς του Charlie Hebdo) καθώς και το κίνημα των Houthi, που εκφράζει τους ζαϊδίτες σιίτες των βόρειων επαρχιών και είχε βρεθεί το 2009 στο στόχαστρο αποτυχημένης στρατιωτικής επέμβασης της Σαουδικής Αραβίας.\nΓια την Σαουδική Αραβία σήμανε συναγερμός – εφόσον θεωρεί τους Houthi ενεργούμενα του μεγάλου περιφερειακού ανταγωνιστή της, του Ιράν. Όμως η προσπάθεια του Ριάντ να συγκροτήσει με αφορμή την Υεμένη μιαν αντι-ιρανική συμμαχία σουνιτικών κρατών δεν έβρισκαν μέχρι πρότινος ανταπόκριση ούτε καν από το Πακιστάν – του οποίου το πυρηνικό οπλοστάσιο θεωρείται ότι στην πραγματικότητα αποτελεί σαουδαραβική “εξωχώρια επένδυση”.\nΤην έως τώρα “αποκλειστικότητα” της σχέσης του με τις ΗΠΑ το μεν Ισραήλ την υπερασπίσθηκε επιχειρώντας προληπτικά να τορπιλίσει την επερχόμενη συμφωνία με το Ιράν. Όμως η σύμπραξη του Βενιαμίν Νετανιάχου με τους Ρεπουμπλικανούς του Κογκρέσου δεν μπορεί να θεωρηθεί επιτυχής.\nΗ Σαουδική Αραβία, από την πλευρά της, κάνει κάτι διαφορετικό: ασχολείται από τώρα με την “επόμενη ημέρα”, προσπαθώντας να αποτρέψει την περιφερειακή ηγεμονία του Ιράν. Η οριοθέτηση είναι σαφής: αν η Τεχεράνη μπορεί να εξακολουθήσει να βασίζεται σε συμμάχους όπως η λιβανική Χεζμπολλάχ και οι δοκιμαζόμενες κυβερνήσεις της Βαγδάτης και της Δαμασκού, σε καμία περίπτωση δεν θα της επιτραπεί να απλώσει την επιρροή της στην Αραβική Χερσόνησο - ιδίως με την εμπέδωση μιας “δεύτερης Χεζμπολλάχ” στην Υεμένη.\nΌμως σε αντίθεση με το προηγούμενο του Μπαχρέιν όπου η εξέγερση της σιιτικής λαϊκής πλειοψηφίας κατεστάλη από το 2011 με πρόκληση των στρατευμάτων του Συμβουλίου Συνεργασίας του Κόλπου από τον σουνίτη μονάρχη, μια χερσαία επέμβαση στην Υεμένη δεν είναι διόλου απλή υπόθεση – όσο και αν το Ριάντ έχει ήδη συγκεντρώσει 150.000 άνδρες στα σύνορα.\nΤο χάος προβλέπεται να ριζώσει στην περιοχή – απειλώντας και ένα από τα σημαντικότερα για το διεθνές εμπόριο πετρελαίου θαλάσσια περάσματα του πλανήτη: τα στενά του Μπαμπ-ελ-Μαντέμπ μεταξύ Ινδικού και Ερυθράς Θάλασσας. Είναι για τον λόγο αυτόν που οι ΗΠΑ εμφανίζονται να αποδέχονται την σαουδαραβική επέμβαση παρέχοντάς της μάλιστα στήριξη στο τομέα των πληροφοριών. Ωστόσο είναι αδιευκρίνιστο αν η Ουάσιγκτον, έχει μακροπρόθεσμα επιλέξει ανάμεσα στην κάλυψη του κενού εξουσίας στην Υεμένη από τους Χούθι ή από την (αντικειμενικά ευνοούμενη από τη Σαουδαραβική επέμβαση) αλ Κάιντα.\nΑναρτήθηκε από Dimitrios Konstantinou στις 14:27 0 σχόλια\nΕτικέτες Κόσμος, Νερό\nΔωράκι στους δανειστές το μετοχικό κεφάλαιο και έσοδα του ΤΧΣ\nΠως ο Τσίπρας πήγε το παιχνίδι στην παράταση\nΉταν εξαρχής δεδομένο ότι η επταμερής συνάντηση τη νύχτα της Πέμπτης, από τη φύση της, δεν μπορούσε να οδηγήσει σε συγκεκριμένη αναλυτική συμφωνία.\nΔεν ήταν, άλλωστε, αυτός ο σκοπός του Τσίπρα. Σκοπός του ήταν να θέσει το ελληνικό πρόβλημα στο ανώτατο πολιτικό επίπεδο της Ευρωζώνης, να επαναπροσδιορίσει τις σχέσεις της κυβέρνησής του με το ευρωιερατείο και στο πλαίσιο αυτό να επιλύσει το ζωτικό πρόβλημα της χρηματοδότησης εν όψει των επόμενων δανειακών υποχρεώσεων της χώρας.\nΟι διατυπώσεις της συμφωνίας στο Eurogroup της 20ης Φεβρουαρίου αποδείχθηκαν στην πράξη αρκετά ασαφείς, ώστε να επιδέχονται διπλή ανάγνωση. Δεδομένου ότι υπήρχαν αντιτιθέμενες επιδιώξεις, το αποτέλεσμα ήταν στη συνέχεια η κάθε πλευρά να επικαλείται την ανάγνωση που την βόλευε.\nΣε αντίθεση με την Αθήνα, που θεωρούσε παρελθόν τα προαπαιτούμενα της 5ης αξιολόγησης του Μνημονίου, ο Σόιμπλε και οι δορυφόροι του έθεταν ουσιαστικά ως προϋπόθεση την ολοκλήρωση αυτής της αξιολόγησης. Μ’ αυτή την εντολή διαπραγματεύθηκαν και τα τεχνικά κλιμάκια, γεγονός που προκάλεσε όχι μόνο αδιέξοδο, αλλά και μεγάλη ένταση.\nΣύμφωνα με έγκυρες πληροφορίες, στην προ ημερών τηλεδιάσκεψη του Euro Working Group, ο γενικός γραμματέας Νίκος Θεοχαράκης και η σύμβουλος Έλενα Παναρίτη βρέθηκαν αντιμέτωποι με τόσο αδιάλλακτες απαιτήσεις, που τελικώς υποχρεώθηκαν να διακόψουν τη σύνδεσή τους!\nΌλοι σχεδόν οι Ευρωπαίοι αξιωματούχοι καλούσαν το προηγούμενο διάστημα την Αθήνα να τηρήσει τις δεσμεύσεις της. Δεν διευκρίνιζαν, όμως, σε ποιες δεσμεύσεις αναφέρονταν. Στην προώθηση των μεταρρυθμίσεων που περιλαμβάνονταν στην εγκεκριμένη λίστα του Βαρουφάκη, ή στα επώδυνα προαπαιτούμενα της 5ης αξιολόγησης που ούτε και η κυβέρνηση Σαμαρά δεν είχε τολμήσει να εφαρμόσει;\nΗ εν λόγω ασαφής ρητορική εκ μέρους των αφεντικών της Ευρωζώνης αντανακλούσε τη δεδομένη επιφυλακτικότητά τους για τις προθέσεις της κυβέρνησης Τσίπρα. Όπως, όμως, ομολογεί κοινοτική πηγή, εξέφραζε, όμως, και την ανομολόγητη πρόθεσή τους να εμφανίσουν την Αθήνα σαν ασυνεπή κι αναξιόπιστη, ώστε να δικαιολογήσουν πολιτικά την επιχειρούμενη πρόκληση ελεγχόμενης ασφυξίας. Με εκτελεστικό βραχίονα την Ευρωπαϊκή Κεντρική Τράπεζα (ΕΚΤ) έδιναν στην Ελλάδα τόσον “αέρα” ώστε να μην καταρρεύσει, επειδή αυτό δεν συμφέρει ούτε αυτούς, αλλά όχι όσο χρειάζεται για να σταθεί στα πόδια της η οικονομία.\nΣ’ αυτή την τακτική εντάσσονταν και οι καθημερινές υπονομευτικές δηλώσεις, σκοπός των οποίων ήταν να καλλιεργήσουν κλίμα αβεβαιότητας. Αναμφισβήτητος πρωταγωνιστής σ’ αυτό το σήριαλ ήταν ο Σόιμπλε, αν και η δήλωση Ντάισελμπλουμ για το ενδεχόμενο εφαρμογής στην Ελλάδα της συνταγής Κύπρου υπερέβη κάθε όριο. Είχαν συνείδηση πως με τον τρόπο αυτό προκαλούν νέα αιμορραγία στο ελληνικό τραπεζικό σύστημα και ξαναπαγώνουν την εγχώρια αγορά. Με άλλα λόγια, κρατούσαν την Ελλάδα στα γόνατα.\nΣτόχος αυτής της τακτικής ήταν να υποχρεωθεί η ελληνική κυβέρνηση σε παράδοση άνευ όρων. Θεωρούσαν όχι αδικαιολόγητα ότι ακόμα κι αν ο Τσίπρας αντιστεκόταν, η οικονομική ασφυξία θα έστρεφε εναντίον του τα μικρομεσαία στρώματα που δεν έχουν ακόμα πέσει στον γκρεμό. Κατ’ αυτό τον τρόπο θα τον αποσταθεροποιούσαν και ως εκ τούτου θα τον καθιστούσαν πολιτικά ευάλωτο. Θα εξουδετέρωναν, δηλαδή, το μοναδικό του πλεονέκτημα.\nΣτο σημείο αυτό είναι χρήσιμο να υπογραμμισθεί ότι την τακτική των γερακιών δεν συμμερίζονταν οι παράγοντες του ευρωιερατείου που εξαρχής επιδιώκουν να λύσουν με συμβιβασμό το πρόβλημα στη σχέση της νέας ελληνικής κυβέρνησης με την Ευρωζώνη. Όχι, βεβαίως, επειδή συμπαθούν ιδεολογικοπολιτικά τον ΣΥΡΙΖΑ, αλλά επειδή φοβούνται πως μία δυναμική ρήξης θα αποσταθεροποιήσει την Ευρωζώνη. Επίσης, δεν επιθυμούν να προσφέρουν στο Βερολίνο μία εύκολη νίκη, η οποία θα ενισχύσει τον κυρίαρχο ρόλο του στα ευρωπαϊκά πράγματα.\nΣτη συνάρτηση αυτή υπάρχει και η γεωπολιτική παράμετρος. Μπορεί ο Σόιμπλε να την υποτιμά, αλλά δεν συμβαίνει το ίδιο με όλους τους παράγοντες του ευρωιερατείου. Ιδιαιτέρως, όταν η Ουάσιγκτον έχει παρέμβει και δημόσια, προκειμένου να αποτρέψει μία ρήξη, επικαλούμενη τις σκοπιμότητες που πηγάζουν από τη “μεγάλη εικόνα”. Ας σημειωθεί πως και η Κίνα άσκησε πιέσεις στη Μέρκελ προς την ίδια κατεύθυνση, δεδομένου ότι αντιμετωπίζει την Ελλάδα σαν την εμπορική πύλη της στην ευρωπαϊκή αγορά.\nΟι πιέσεις αυτές, σε συνδυασμό με το γεγονός ότι η ελληνογερμανική ανταλλαγή πυρών είχε δηλητηριάσει συνολικά το κλίμα και έβλαπτε σοβαρά το γόητρο του Βερολίνου, ώθησαν την καγκελάριο να τηλεφωνήσει και να προσκαλέσει τον Έλληνα ομόλογό της στη Γερμανία τη Δευτέρα. Κατά μία πληροφορία, η θετική ανταπόκριση της Αθήνας είχε εξασφαλισθεί.\nΠαραλλήλως, ο Τσίπρας ανέλαβε ο ίδιος τις διαπραγματεύσεις με το ευρωιερατείο στο ανώτατο πολιτικό επίπεδο. Ζήτησε από τον πρόεδρο της Ευρωπαϊκού Συμβουλίου Τουσκ μία συνάντηση στο περιθώριο της συνόδου κορυφής με τους Γιούνκερ, Ντράγκι, Ολάντ και Μέρκελ για να συζητηθεί η σχέση της Ελλάδας με την Ευρωζώνη. Σύμφωνα με ξένη πηγή, το αίτημά του υποβλήθηκε κατόπιν παρότρυνσης από παράγοντες που προσπαθούν να αποτρέψουν τη ρήξη και τη συνεπακόλουθη ανεξέλεγκτη δυναμική.\nΤο κλίμα που καλλιεργήθηκε από όλους σχεδόν τους παράγοντες του ευρωιερατείου στις παραμονές αυτής της συνάντησης ήταν απογοητευτικό. Άφηναν να εννοηθεί πως αφού είχε υποβληθεί το ελληνικό αίτημα, η συνάντηση θα γινόταν, αλλά θα διαρκούσε λίγο και κυρίως δεν θα άλλαζε τίποτα. Επρόκειτο για κλασική μέθοδο ψυχολογικού πολέμου εν όψει δύσκολων διαπραγματεύσεων.\nΣτην πραγματικότητα, έτσι όπως είχαν εξελιχθεί τα πράγματα, το άνοιγμα μίας διεξόδου το επιθυμούσε εξίσου με την Αθήνα και το ευρωιερατείο. Μπορεί στην παρέα να προστέθηκε και ο πρόεδρος του Eurogroup Ντάισελμπλουμ, αλλά αυτό δεν εμπόδισε τη συνάντηση να είναι ουσιαστική.\nΠαρά τις σημαντικές διαφορές απόψεων και τις αντιπαραθέσεις που έλαβαν χώρα, τελικώς το κλίμα συνεργασίας εν μέρει αποκαταστάθηκε και η διαδικασία ξαναμπήκε στις ράγες, σύμφωνα με την έκφραση του πρωθυπουργού. Αυτό, άλλωστε, είναι η παράδοση στην ΕΕ κι αυτό υπαγορεύουν τα συμφέροντα και των δύο πλευρών.\nΟ Τσίπρας διαβεβαίωσε δημοσίως πως στη συνάντηση επετεύχθη κοινή ανάγνωση της συμφωνίας του Φεβρουαρίου και πως η 5η αξιολόγηση του Μνημονίου έχει φύγει από το τραπέζι, όπως και τα σχετικά υφεσιακά μέτρα (κυρίως μειώσεις μισθών και συντάξεων). Αυτό δεν αποτυπώνεται και δεν θα μπορούσε να αποτυπωθεί στο σύντομο κοινό ανακοινωθέν. Εάν, όμως, επιβεβαιωθεί στην πράξη το επόμενο διάστημα θα πρόκειται για σημαντική επιτυχία της ελληνικής πλευράς. Όπως επιτυχία είναι –οφείλεται στον Γιούνκερ– και η διοχέτευση κονδυλίου δύο δισ για την αντιμετώπιση της ανθρωπιστικής κρίσης.\nΑυτό, ωστόσο, δεν σημαίνει πως τα πράγματα είναι εύκολα για την κυβέρνηση. Για να εκταμιευθεί το ποσό των 1,9 δισ που οφείλει να επιστρέψει η ΕΚΤ στην Ελλάδα (λόγω των κερδών της από τα ελληνικά ομόλογα) θα πρέπει προηγουμένως να έχουν εγκριθεί οι τεκμηριωμένες μεταρρυθμίσεις που ο Τσίπρας δεσμεύθηκε πως θα κατατεθούν το συντομότερο στο Eurogroup.\nΟ Τσίπρας παρουσίασε στη συνάντηση κάποιες μεταρρυθμίσεις, αλλά το πακέτο θα προκύψει από την επεξεργασία του Εθνικού Σχεδίου Μεταρρυθμίσεων που πραγματοποιεί εδώ και αρκετό καιρό το επιτελείο του Δραγασάκη. Το Εθνικό Σχέδιο αναμενόταν να είναι έτοιμο στα μέσα Απριλίου, αλλά οι διαδικασίες θα επιταχυνθούν κατά το δυνατόν, προκειμένου αυτό να κατατεθεί εγκαίρως και να αξιολογηθεί από τους τεχνοκράτες των τεχνικών κλιμακίων και να εγκριθεί από το Eurogroup.\nΣύμφωνα με καλά ενημερωμένες πηγές, στο τραπέζι θα βρεθούν τρεις κατηγορίες ζητημάτων: Η πρώτη είναι τα δημόσια οικονομικά. Οι “θεσμοί” απαιτούν πρωτογενές πλεόνασμα. Η ελληνική πλευρά είναι έτοιμη να συμφωνήσει υπό την προϋπόθεση ότι το ύψος του δεν θα υπερβεί το 1,5% του ΑΕΠ. Αν και για να προσδιορισθεί το ύψος θα υπάρξει διαπραγμάτευση, η κατάσταση της ελληνικής οικονομίας δεν επιτρέπει μεγαλύτερο ποσοστό. Αυτό σημαίνει ότι οι δανειστές θα δώσουν έμφαση κυρίως στη βιωσιμότητα παρά στο ύψος του πρωτογενούς πλεονάσματος.\nΗ ελληνική πλευρά επιδιώκει να επιτύχει τον στόχο με τον δικό της τρόπο. Με άλλα λόγια, η κυβέρνηση να μπορεί να κυβερνήσει πραγματικά κι όχι να εκτελεί τις εντολές των “θεσμών”, όπως κατά κανόνα συνέβαινε μέχρι πρότινος. Σύμφωνα με κυβερνητική πηγή, η Αθήνα είναι έτοιμη να υφίσταται ελέγχους και είναι διατεθειμένη να παίρνει ισοδύναμα μέτρα, όταν εφαρμόζει πολιτικές που έχουν δημοσιονομικό κόστος, το οποίο απειλεί να προκαλέσει δημοσιονομική απόκλιση. Με άλλα λόγια, υπάρχει βάση για συμφωνία σ’ αυτό το επίπεδο.\nΤο δεύτερο επίπεδο που ενδιαφέρει ιδιαιτέρως τους “θεσμούς” είναι οι ιδιωτικοποιήσεις. Η πολιτική κουλτούρα του ΣΥΡΙΖΑ αντιτίθεται στις ιδιωτικοποιήσεις, αλλά η υπό τον Τσίπρα ηγετική ομάδα συνειδητοποιεί ότι δεν έχει άλλη επιλογή από το να εισέλθει σ’ αυτό τον δρόμο.\nΣύμφωνα με αξιόπιστες πληροφορίες, για να γεφυρώσει ιδεολογικά την υποχώρησή της, αντί της καθαρής ιδιωτικοποίησης θα προωθήσει το μικτό σχήμα. Το κράτος θα διατηρεί την οριακή πλειοψηφία των μετοχών, αλλά θα παραχωρήσει τη διοίκηση στους ιδιώτες επενδυτές. Το σχήμα αυτό είναι δοκιμασμένο και εφαρμόζεται συχνά στις ευρωπαϊκές χώρες, ειδικά στη Γερμανία και στη Γαλλία. Ως εκ τούτου, δεν αναμένεται να προκαλέσει αντιδράσεις, παρότι θα φέρει λιγότερα έσοδα.\nΑντιδράσεις, όμως, αναμένεται να προέλθουν από το εσωτερικό του ΣΥΡΙΖΑ. Η Αριστερή Πλατφόρμα διαφωνεί μ’ αυτά, αλλά μένει να αποδειχθεί στην πράξη εάν η αντίθεσή της θα προσλάβει έμπρακτη μορφή. Αξίζει να σημειωθεί ότι –σύμφωνα με κοινοτική πηγή– το ευρωιερατείο αναμένει με πολύ ενδιαφέρον να διαπιστώσει εάν ο Τσίπρας είναι σε θέση να επιβάλει στο κόμμα του μέτρα που αποκλίνουν από τις εξαγγελίες του. Αυτό θα φανεί όταν οι μεταρρυθμίσεις και τα μέτρα που θα συμφωνηθούν θα πάνε στη Βουλή για ψήφιση.\nΤο τρίτο επίπεδο είναι οι θεσμικές μεταρρυθμίσεις. Τα μέτρα για την καταπολέμηση της διαφθοράς, της φοροδιαφυγής και της φοροαποφυγής, καθώς και τα μέτρα για την επιβολή κανόνων, οι οποίοι θα στρέφονται εναντίον της διαπλοκής και θα περιορίζουν την ισχύ των εγχώριων ολιγαρχών είναι κοινή επιδίωξη των δύο πλευρών. Ως εκ τούτου εκεί δεν θα υπάρξει δυσκολία.\nΑντιθέτως, στα εργασιακά και σε ορισμένα επώδυνα μέτρα για το ασφαλιστικό, όπως π.χ. η ρήτρα του μηδενικού ελλείμματος, υπάρχει χάσμα. Διαφωνίες υπάρχουν και για άλλες θεσμικού χαρακτήρα μεταρρυθμίσεις, αλλά σ’ αυτές είναι δυνατόν να βρεθούν συμβιβασμοί.\nΌπως προκύπτει από τα παραπάνω, παρά τις διαφωνίες, υπάρχει αντικειμενική βάση για ένα συμβιβασμό. Το κρίσιμο ερώτημα είναι εάν θα εκδηλωθεί η αναγκαία πολιτική βούληση. Αυτό δεν αφορά τόσο την Αθήνα, η οποία έχει ήδη κάνει αρκετά βήματα πίσω, όσο τα γεράκια.\nΣύμφωνα με Ευρωπαίο διπλωμάτη, ο Σόιμπλε δεν ήθελε το παιχνίδι να φύγει από το Eurogroup, το οποίο είναι το γήπεδό του. Πίεσε για να συμμετάσχει ο Ντάισελμπλουμ, προκειμένου να αποτρέψει μία ουσιαστική συζήτηση-διαπραγμάτευση. Έχει συνείδηση ότι έχει το πλεονέκτημα όταν οι διαπραγματεύσεις διεξάγονται με οικονομίστικούς όρους κι όχι με πολιτικούς. Απ’ αυτή την άποψη, η εξέλιξη της συνάντησης συνιστά ήττα για τη δική του τακτική να προκαλέσει ελεγχόμενη ασφυξία στην Ελλάδα, προκειμένου να οδηγήσει σε άνευ όρων παράδοση την κυβέρνηση Τσίπρα.\nΔεν είναι χωρίς σημασία το γεγονός ότι ενώ έκανε καθημερινά υπονομευτικές δηλώσεις εναντίον της Ελλάδας, μέχρι το βράδυ της Παρασκευής που γράφονται αυτές οι γραμμές είχε παραμείνει σιωπηλός. Θα έχει μεγάλον ενδιαφέρον η αντίδρασή του. Κι αυτό, επειδή –όπως αναφέρουν αξιόπιστες πηγές– στην επταμερή συμφωνήθηκε να αποφευχθούν εφεξής δηλώσεις που δηλητηριάζουν το κλίμα.\nΜόνη εξαίρεση ήταν η δήλωση του Γερμανού επιτρόπου Έντιγκερ σε γερμανικό ραδιόφωνο. Αφού είπε κάτι για την εκταμίευση πόρων, προσέθεσε χωρίς αιτία πως οι Έλληνες θα έχουν καταλάβει τώρα ότι οι Ευρωπαίοι εταίροι δεν εκβιάζονται(!) Σαν να μην έφθανε αυτό πρόσβαλε ευθέως τον Τσίπρα, δηλώνοντας: «ίσως χρειαζόταν το “εγώ” του την επί ίσοις όροις νυχτερινή συνάντηση με τους αρχηγούς κυβερνήσεων»! Δεν έχει άδικο, λοιπόν, ο Αυστριακός καγκελάριος Φάιμαν, ο οποίος χαρακτήρισε ανάρμοστη τη χαιρεκακία και τον κυνισμό που χαρακτηρίζουν τη συμπεριφορά πολλών Ευρωπαίων αξιωματούχων προς την Ελλάδα.\nΤο πλαίσιο που διαμόρφωσε η επταμερής συνάντηση μπορεί να μη δίνει λύσεις, αλλά επιτρέπει στην κυβέρνηση Τσίπρα να “παίξει μπάλα”. Το Εθνικό Σχέδιο Μεταρρυθμίσεων είναι ζωτικά αναγκαίο να έχει συνοχή και στρατηγική εμβέλεια όχι μόνο για να εξασφαλισθεί η αναγκαία χρηματοδότηση για τις εφεξής δανειακές υποχρεώσεις της, ούτε μόνο για να έχει η Αθήνα διαπραγματευτική δύναμη στις δύσκολες σχέσεις της με το ευρωιερατείο. Είναι ζωτικά αναγκαίο για να σταθεί η ελληνική οικονομία στα πόδια της και να εισέλθει σε τροχιά ανάπτυξης.\nΠρώτο Θέμα – http://agora-dialogue.com\nΑναρτήθηκε από Dimitrios Konstantinou στις 11:23 0 σχόλια\nΕτικέτες Μνημόνιο, Οικονομία, Πολιτική, Συγκυβέρνηση ΣΥΡΙΖΑ-ΑΝΕΛ, Τρόϊκα\nΤο σχόλιο μου δεν επεσήμανε παρά το αυτονόητο. Είναι το αυτονόητο για το οποίο αγωνιζόμαστε και το οποίο, άλλωστε, κανείς μας δεν αρνείται. Εργαλείο σημαντικό αυτού του αγώνα είναι και η συγκρότηση της Επιτροπής για τον Λογιστικό Έλεγχο του Χρέους. Αυτό είναι προειδοποίηση! Προειδοποίηση με πολλούς αποδέκτες στο εσωτερικό και στο εξωτερικό. Προς όλους όσοι με πράξεις, παραλείψεις ή συγκεκριμένες ενέργειες, με υπογραφές σε λεόντειες συμβάσεις εκτόξευσαν το δημόσιο χρέος της Ελλάδας.\nΑπό πολλούς σημειώνεται ότι τέλος του Μνημονίου σημαίνει όχι μόνο τυπικό τέλος ενός κειμένου-συμφωνίας, αλλά «ξήλωμα» όλου του εποικοδομήματος και ουσιαστικό τέλος της επιτροπείας, αν θέλουμε να βγούμε από το καθεστώς της αποικίας χρέους. Για σας τι σημαίνει τέλος του Μνημονίου;\nΤα μνημόνια είναι, καταρχήν, το πολιτικό εποικοδόμημα, είναι η πολιτική υποταγή που αξιώνουν η Ε.Ε., το ΔΝΤ και η ΕΚΤ. Ταυτόχρονα, είναι το σύνολο των ρυθμίσεων και εφαρμοστικών νόμων που μας επέβαλλαν με την πρόθυμη συμβολή των κυβερνήσεων 2010-2014 και μετέτρεψαν την Ελλάδα σε αποικία χρέους και το λαό μας σε λεηλατημένο ιθαγενή. Το τέλος, λοιπόν, σημαίνει κατάργηση αυτής της πολιτικής και εκ βάθρων αναπροσανατολισμός της.\nΑπό τις εκλογές και μετά είναι πασιφανές ότι η ευρωκρατία σφίγγει με κάθε τρόπο τη θηλιά στο λαιμό της χώρας και του λαού. Ποιος είναι ο στόχος Βερολίνου και Βρυξελλών;\nΤο Βερολίνο και το παρακολούθημά του, η Ε.Ε. εννοώ, εφαρμόζουν σε πλήρη συνεργασία με το εγχώριο πολιτικό κατεστημένο πρακτικές αποικιοκρατικού χαρακτήρα. Πέραν δηλαδή της οικονομικής ασφυξίας, επιχειρούν να γκρεμίσουν κάθε έννοια δημοκρατίας με το βέτο που θέτουν στη στοιχειώδη αντιμετώπιση της ανθρωπιστικής κρίσης. Προφανής στόχος ο διασυρμός της ελληνικής κυβέρνησης και κατ’ επέκταση του ελληνικού λαού.\nΜόνον που την ημέρα κατά την οποία η ελληνική βουλή ψήφιζε τελικά το νομοσχέδιο για την ανθρωπιστική κρίση, την ημέρα που ο πρωθυπουργός προειδοποιούσε ότι η Ελλάδα δεν εκβιάζεται, οι δρόμοι της Φρανκφούρτης έπαιρναν «φωτιά» αποδεικνύοντας, για άλλη μια φορά, ότι τα ζόρια δεν είναι μόνον δικά μας. Αποδεικνύοντας για άλλη μια φορά ότι τα αποτελέσματα της λιτότητας που επιδιώκει να κρύψει το Βερολίνο κάτω από το χαλί, τα αντιμετωπίζουν στην έδρα τους. Και αυτό είναι μόνον η αρχή.\nΟι μέχρι τώρα χειρισμοί της κυβέρνησης θεωρείτε ότι είναι σωστοί και κινούνται προς τη σωστή κατεύθυνση;\nΌταν βρίσκεται σε εξέλιξη μια διαδικασία με τέτοια κρίσιμα διακυβεύματα είναι τουλάχιστον υπονομευτικό να κουνά κανείς το δάχτυλο μέσω συνεντεύξεων. Υπάρχουν όργανα. Εκεί αξιολογούνται και θα αξιολογηθούν όλες οι κινήσεις της κυβέρνησή μας. Εκεί διαμορφώνονται και οι διορθωτικές κινήσεις.\nΜε δεδομένες τις συνθήκες εκτιμάτε ότι μπορούν να αλλάξουν οι συσχετισμοί στην Ευρώπη προς όφελος των λαών και τι πολιτικές απαιτούνται προς αυτήν την κατεύθυνση;\nΗ Ευρώπη είναι ένα καζάνι που βράζει. Τα προβλήματα με ένταση παρουσιάζονται πλέον, πέραν του ευάλωτου Νότου, ακόμη και στη Γαλλία, αλλά και σε άλλες «ισχυρές» χώρες. Και τα προβλήματα είναι τέτοια που δεν προκαλούν απλώς δονήσεις, αλλά σοβαρότατες ρωγμές. Η γερμανική παντοκρατορία αμφισβητείται με πολλαπλούς τρόπους, από τη Λεπέν και τους ευωσκεπτικιστές έως τους ριζοσπάστες. Η Ελλάδα έχει την πολιτική υποχρέωση να μετασχηματίζει το διεθνή συσχετισμό σε συγκεκριμένη κατεύθυνση. Αυτό απαιτεί δουλειά σε επίπεδο ευρωπαϊκών κινημάτων, αλλά και σε πολιτικό επίπεδο κορυφής, δηλαδή σε επίπεδο πολιτικών συμμαχιών.\nΥπάρχουν πολλά ανοιχτά ζητήματα που θολώνουν τους στόχους τις κυβέρνησης. Για παράδειγμα, το ΤΑΙΠΕΔ, τα περιφερειακά αεροδρόμια, οι Σκουριές κ.λπ. Πρέπει να δοθούν άμεσα ξεκάθαρες απαντήσεις για κεντρικές κατευθύνσεις και κόκκινες γραμμές ή μπορεί τέτοια ζητήματα να μένουν στην ασάφεια εντασσόμενα -ακόμα και κακόβουλα από κάποιους- στο πακέτο της διαπραγμάτευσης;\nΕίμαι σαφής. Πρέπει να υπάρχουν κόκκινες γραμμές. Σας λέω, όμως, και μια εκτίμησή μου: η τεράστια πίεση που θα δεχτεί η ελληνική κυβέρνηση θα αφορά ακόμη μεγαλύτερης έντασης διακυβεύματα.\nΗ συμφωνία του Ιουνίου τι όρους και περιεχόμενα πρέπει να έχει για να είναι μια ουσιαστική διέξοδος για το λαό και τη χώρα και πόσο η κυβέρνηση προετοιμάζεται με ουσιαστικό τρόπο γι’ αυτό;\nΔύο είναι οι σημαντικοί πυλώνες και είναι αλληλένδετοι, το χρέος και η ανάπτυξη. Η συμφωνία του Ιουνίου θα πρέπει να αντικαταστήσει την καταστροφική συνταγή της λιτότητας και της ύφεσης με ένα σχέδιο ανάπτυξης. Ταυτόχρονα επιβάλλεται να ξεφύγουμε απ’ τη μέγγενη αυτού του τεράστιου και μη βιώσιμου χρέους. Η συμβολή της ΕΛΕ στην προετοιμασία της κυβέρνησης για τη διαπραγμάτευση του χρέους θα είναι καθοριστική. Η ΕΛΕ αποτελεί αποδεδειγμένα ένα σημαντικό εργαλείο για την απομείωση του χρέους.\nΣε περίπτωση αδιεξόδου ή στο ενδεχόμενο η συμφωνία του Ιουνίου να είναι λεόντεια υπέρ των δανειστών, εκτιμάτε ότι η κυβέρνηση πρέπει να προσφύγει στο λαό και μέσα από ποια διαδικασία;\nΤούτη η κυβέρνηση υπάρχει γιατί έχει τη στήριξη του λαού μας. Αριστερή κυβέρνηση δεν μπορεί πουθενά να υπάρχει αν διαπιστώνεται δυσαρμονία ανάμεσα σε αυτήν και το λαϊκό αιτούμενο.\nΝα κλείσουμε με την Επιτροπή Λογιστικού Ελέγχου του Χρέους. Ποιοι είναι οι στόχοι της και ποιο είναι το χρονοδιάγραμμα για την ολοκλήρωση του έργου της;\nΗ νεοσύστατη ΕΛΕ πρέπει να πω ότι αναπτύσσεται και στη μορφή και στο περιεχόμενο, όπως ακριβώς τη διεκδικούσε η επιτροπή πρωτοβουλίας και τα κινήματα. Μια ανοικτή, ανεξάρτητη, εξωστρεφής επιτροπή, που προσκαλεί την κοινωνία των πολιτών, αλλά και ειδικούς επιστήμονες σε μια συλλογική δράση. Στόχος μας είναι να αποκαλυφθεί η αλήθεια για το πώς φτάσαμε έως εδώ. Για την αρχή υπάρχουν δύο σταθμοί. Ο ένας τον Απρίλη, όπου θα συγκληθεί για πρώτη φορά η επιτροπή και θα περιγραφεί η μεθοδολογία της. Ο δεύτερος τον Ιούνη, όπου βάσει αυτής της μεθοδολογίας θα υπάρχουν και τα πρώτα συμπεράσματα για το πρώτο Μνημόνιο και για συμβάσεις εξοπλιστικών προγραμμάτων. Τα συμπεράσματα αυτά θα παρουσιασθούν στο πρώτο διεθνές συνέδριο της Επιτροπής. Το συνολικό χρονοδιάγραμμα αφορά σίγουρα αρκετούς μήνες, όμως τμήματα αυτοτελή της δουλειάς της θα παρουσιάζονται διαρκώς.\nΑναρτήθηκε από Dimitrios Konstantinou στις 11:04 0 σχόλια\nΑναρτήθηκε από Dimitrios Konstantinou στις 10:07 0 σχόλια\nΔεξαμενή 7,3 δισ. ευρώ εξασφάλισε το Δημόσιο\n- Να εξασφαλίσει την απαραίτητη ρευστότητα ώστε το δημόσιο να τα βγάλει πέρα με τις υποχρεώσεις σε χρέος.\n- Να υπάρχουν και νέοι επενδυτές για έντοκα γραμμάτια του δημοσίου.


1 Το σχολείο του ΚΟΣΜΟΥ... Είμαστε ΔΙΑΦΟΡΕΤΙΚΟΙ αλλά ΔΗΜΙΟΥΡΓΟΥΜΕ ΜΑΖΙ!!! ΤΣΙΛΛΕΡ & ΡΩΣ 1, ΑΘΗΝΑ, ΤΗΛ: , ppt κατέβασμα\n1 Το σχολείο του ΚΟΣΜΟΥ... Είμαστε ΔΙΑΦΟΡΕΤΙΚΟΙ αλλά ΔΗΜΙΟΥΡΓΟΥΜΕ ΜΑΖΙ!!! ΤΣΙΛΛΕΡ & ΡΩΣ 1, 11144 ΑΘΗΝΑ, ΤΗΛ: 210-2114078, 2114750\nΔημοσίευσεStefford Kostas Τροποποιήθηκε πριν 7 χρόνια\nΠαρουσίαση με θέμα: "1 Το σχολείο του ΚΟΣΜΟΥ... Είμαστε ΔΙΑΦΟΡΕΤΙΚΟΙ αλλά ΔΗΜΙΟΥΡΓΟΥΜΕ ΜΑΖΙ!!! ΤΣΙΛΛΕΡ & ΡΩΣ 1, 11144 ΑΘΗΝΑ, ΤΗΛ: 210-2114078, 2114750"— Μεταγράφημα παρουσίασης:\n1 1 Το σχολείο του ΚΟΣΜΟΥ... Είμαστε ΔΙΑΦΟΡΕΤΙΚΟΙ αλλά ΔΗΜΙΟΥΡΓΟΥΜΕ ΜΑΖΙ!!! ΤΣΙΛΛΕΡ & ΡΩΣ 1, 11144 ΑΘΗΝΑ, ΤΗΛ: 210-2114078, 2114750 http://4epal-athin.att.sch.gr mail@4epal-athin.att.sch.gr Δημιουργοί: Περιβαλλοντική Ομάδα «B2G» και Κωνσταντίνα Πάσχου (Φυσικός, Πληροφορικής, Ε-ΜΒΑ) ΑΘΗΝΑ 2013-2014 ΒΙΟΝΤΙΖΕΛ 2 ης Γενιάς: «Το τηγανόλαδο που έγινε χρυσάφι»\n3 Τι είναι Αειφορία; Η Αειφορία επιτρέπει τις σημερινές γενιές να ικανοποιήσουν ανάγκες τους, χωρίς να θέτει σε κίνδυνο τη δυνατότητα των επόμενων γενιών να ικανοποιήσουν τις δικές τους WCED 1987\n4 Οικολογικοί Το Υπόδειγμα Αειφορίας μας Πηγή: Espinosa, A, Porter, T, 2011, «Sustainability, complexity and learning: insights from complex systems approaches.», The Learning Organization, Vol. 18, No. 1, pp. 54-72, τροποποιημένο. Παράγοντες Αειφορίας στο Μακροπεριβάλλον Βιόσφαιρα Ανθρώπινα Συστήματα Κοινωνικοί Πολιτισμικοί Οικονομικοί Τεχνολογικοί Αειφορία στο Μικροπεριβάλλον του 4 ου ΕΠΑ.Λ. ΑΘΗΝΩΝ\n5 Μακροπεριβάλλον Τι εμποδίζει να «δούμε» τις λύσεις και τις ευκαιρίες; Τι εμποδίζει το δρόμο μας προς την αειφορία; Μήπως η νοοτροπία μας; Οικονομική Κρίση Κοινωνικές Διακρίσεις Πολιτισμικές Συγκρούσεις Οικολογική Καταστροφή\n6 Όραμα: Αειφορία αλλά Πώς;;; Ο Καθηγητής Διεθνών Επιχειρήσεων του Πανεπιστημίου Πειραιώς κύριος Θανόπουλος Γιάννης, μας έδειξε το δρόμο προς το όραμά μας δίνοντας το μήνυμα: ΣΚΕΨΟΥ–ΔΗΜΙΟΥΡΓΗΣΕ-ΜΠΟΡΕΙΣ-ΧΑΜΟΓΕΛΑ Κι εμείς προσπαθούμε συνεχώς να το αξιοποιούμε και να βελτιωνόμαστε…\n7 Σήμερα θα μοιραστούμε μαζί σας μία από τις πολλές προσπάθειές μας για τη δημιουργία του Αειφόρου Σχολείου: «Το τηγανόλαδο που έγινε χρυσάφι: Biodiesel 2 nd Generation» Αγαπητό μας 53 ο ΓΕΛ Αθήνας\n8 Αφού απολαύσετε τα τηγανητά σας… Το κρίσιμο ερώτημα είναι: ΤΙ ΚΑΝΟΥΜΕ ΜΕ ΤΟ ΤΗΓΑΝΟΛΑΔΟ; Αν δεν το θεωρούμε κατάλληλο για να ξανατηγανίσουμε τότε υπάρχουν οι ακόλουθες 2 περιπτώσεις: … ήρθε η ώρα για το πλύσιμο των μαγειρικών σκευών.\n9 1 η Περίπτωση: Αν το ρίξετε στο… …τότε κάποια στιγμή θα συμβεί αυτό και θα χρειαστείτε αυτά:\n10 … στο πέρασμά του αναστατώνει… Και κάποια μέρα βροχερή θα αναρωτιέστε γιατί πλημμύρισαν οι δρόμοι… Γενικά, αν το ρίξετε στην…\n11 … και φθάνοντας στη θάλασσα πιθανό να ενισχύσει φαινόμενα όπως αυτά:\n12 Συλλέγετε το τηγανόλαδο σε κάθε είδους δοχεία για ανακύκλωση (πλαστικά, γυάλινα, μεταλλικά…) και το φέρνετε στο σχολείο μας ή το παραλαμβάνουμε εμείς από το χώρο σας. 2 η Περίπτωση:\n13 Θα το μετατρέψουμε σε Βιοντίζελ και Σαπούνι! Αναρωτιέστε που θα το χρησιμοποιήσουμε;\n14 Biodiesel 2 nd Generation\n15 ΥΛΙΚΑ ΓΙΑ ΤΗΝ ΤΙΤΛΟΔΟΤΗΣΗ  1 βαθμονομημένο ογκομετρικό (πλαστικό) σκεύος 1L  1L αποσταγμένο νερό  Ένα ζυγό ακριβείας 0.1 - 0.01gr (έως 200g min)  1g NaOH  1 γυάλινο χωνί  1 γυάλινο μπουκάλι με βιδωτό πώμα 1,5L  1 ποτήρι ζέσεως 20-50mL  1 λύχνο Bunsen με τρίποδα και πλέγμα θέρμανσης  1 αναπτήρα  1mL τηγανέλαιο  1 βαθμονομημένη σύριγγα 3-5mL  1 βαθμονομημένο ογκομετρικό κύλινδρο των 20 ή 50 mL  10mL Ισοπροπυλική αλκοόλη  1 ποτήρι ζέσεως 100mL  Διάλυμα φαινολoφθαλεΐνης\n16 Διαδικασία τιτλοδότησης (1/3) Δημιουργία Stock Διαλύματος NaOH 1) Διαλύουμε 1g NaOH ακριβώς σε 1L απεσταγμένο νερό. Επειδή το στερεό ΝaOΗ διαλύεται δύσκολα στο νερό, βάζουμε 50-100 mL νερό σε ένα γυάλινο μπουκάλι. Προσθέτουμε το 1g NaOH και το ανακατεύουμε καλά μέχρι να διαλυθούν οι κόκκοι. Μετά μεταφέρουμε αυτό το διάλυμα στο υπόλοιπο αποσταγμένο νερό και το κουνάμε για λίγο ώστε το διάλυμα να γίνει ομογενές. Αυτό είναι το stock διάλυμα.\n17 Διαδικασία τιτλοδότησης (2/3) 2) Μετράμε 10 mL Ισοπροπυλικής αλκοόλης με τον ογκομετρικό κύλινδρο (π.χ. των 20-50 mL) και τη ρίχνουμε σε ένα ποτήρι ζέσεως (π.χ. των 100 mL). 3) Ζεσταίνουμε περίπου 10 mL του τηγανόλαδου που θα μετρήσουμε στους 55°C. 4) Παίρνουμε ακριβώς 1mL τηγανόλαδου με τη σύριγγα των 3mL και το ρίχνουμε στο ποτήρι ζέσεως που περιέχει την ισοπροπυλική αλκοόλη. Αναδεύουμε το μίγμα μέχρι να πάρει ένα κιτρινωπό χρώμα. 5) Προσθέτουμε 3-4 σταγόνες φαινολοφθαλεΐνης στο προηγούμενο μίγμα.\n18 Διαδικασία τιτλοδότησης (3/3) 6) Προσθέτουμε με τη σύριγγα stock διάλυμα σιγά- σιγά, ενώ ανακινούμε κυκλικά το γυάλινο δοχείο. Το υγρό θα γίνει ανοιχτό φούξια και όσο το ανακινούμε θα ξαναγίνει κίτρινο. Ξαναπροσθέτουμε σιγά-σιγά (σταγόνα-σταγόνα) από το stock διάλυμα, και σταματάμε όταν το χρώμα παραμένει φούξια για 30s. Σημειώνουμε πόσα mL του stock διαλύματος χρησιμοποιήσαμε. Επαναλαμβάνουμε όλη την παραπάνω διαδικασία τουλάχιστον 3 φορές και υπολογίζουμε το Μέσο Όρο των μετρήσεων για να μειώσουμε το σφάλμα μέτρησης.\n19 Τι σημαίνει το αποτέλεσμα της τιτλοδότησης Κάθε 1 mL stock διαλύματος (δηλαδή υδατικού διαλύματος NaOH) που χρησιμοποίησα αντιστοιχεί σε 1 ΕΠΙΠΛΕΟΝ g/L NaOH που θα πρέπει να προσθέσω ως καταλύτη κατά την παραγωγή του βιοντίζελ για να εξουδετερώσω τα ελεύθερα λιπαρά οξέα (FFA ή Free Fatty Acids) του τηγανόλαδου.\n20 Αποτέλεσμα Τιτλοδότησης και καταλληλότητα τηγανόλαδου για Βιοντίζελ 2G Εάν από την τιτλοδότηση προκύψουν: 1) μέχρι 3mL stock διάλυμα, το τηγανόλαδο είναι κατάλληλο για παραγωγή βιοντίζελ. 2) 3 - 6mL stock διάλυμα, το τηγανόλαδο είναι σχετικά κατάλληλο για παραγωγή βιοντίζελ. 3) πάνω από 6mL stock διάλυμα, το τηγανόλαδο είναι οριακά κατάλληλο έως ακατάλληλο για παραγωγή βιοντίζελ. Αυτό σημαίνει ότι το τηγανόλαδο έχει πυρολυθεί από υπερβολικό τηγάνισμα και ίσως η ποιότητα του βιοντίζελ να μην είναι τόσο καλή. 4) πάνω από 10mL stock διάλυμα το τηγανόλαδο είναι εντελώς ακατάλληλο για παρασκευή βιοντίζελ με καταλύτη NaOH.\n21 Διαδικασία Παρασκευής Βιοντίζελ 2G (1/3) Πώς θα φτιάξετε methoxide  Πηγαίνετε σε ανοικτό χώρο ή σε καλά αεριζόμενη περιοχή και λάβετε όλα τα μέτρα προστασίας.  Μετρήστε τη μεθανόλη με τον ογκομετρικό κύλινδρο, ρίξτε τη σε γυάλινο δοχείο και βιδώστε καλά το πώμα.  Μετρήστε το NaOH. Προσέξτε να μην έρθει σε επαφή με οτιδήποτε πλαστικό αντικείμενο ή ζωντανό οργανισμό. Χρησιμοποιήστε μια ύαλο ωρολογίου ή γυάλινο σκεύος πάνω στη ζυγαριά για να ζυγίσετε το NaΟH. Το NaΟH έχει την τάση να προσκολλάται σε οτιδήποτε!!!\n22 Διαδικασία Παρασκευής Βιοντίζελ 2G (2/3) Πώς θα φτιάξετε methoxide  Ανοίξτε το σφραγισμένο δοχείο της μεθανόλης και ρίξτε μέσα προσεκτικά το NaOH. Ξανακλείστε καλά το δοχείο.  Ανακινήστε απαλά το δοχείο ώστε να διαλυθεί το NaOH στη μεθανόλη. Αυτό μπορεί να πάρει μερικά λεπτά. Το δοχείο θα θερμανθεί ελαφρά και θα δημιουργηθεί μικρή πίεση μέσα στο δοχείο. Ανοίξτε απαλά και προσεκτικό το πώμα του δοχείου ώστε να αεριστεί χωρίς να αναπνεύσετε τους ατμούς.  Αφήστε το δοχείο σε εξωτερικό χώρο, αλλά όχι στον ήλιο.\n23 Διαδικασία Παρασκευής Βιοντίζελ 2G (3/3)  Ξεκινήστε θερμαίνοντας 1 λίτρο τηγανελαίου στους 55 o C.  Ρίξτε το θερμό λάδι με το χωνί στο μεγάλο γυάλινο δοχείο με το βιδωτό πώμα.  Πάρτε το δοχείο με το λάδι και το χωνί σε εξωτερικό χώρο. Προσεκτικά αλλά γρήγορα ρίξτε το methoxide στο λάδι χρησιμοποιώντας το ίδιο χωνί. Ξανακλείστε καλά το δοχείο.  Αφού βεβαιωθείτε ότι το δοχείο είναι εντελώς σφραγισμένο, ανακινήστε το μείγμα δυνατά για 10 λεπτά περίπου.  Τοποθετήστε το δοχείο σε μια καλά φωτισμένη περιοχή και παρακολουθήστε τη μαγεία της μετεστεροποίησης!!!\n24 Επεξεργασία γλυκερίνης για παρασκευή σαπουνιού Για κάθε 1L γλυκερίνης που θα προκύψουν σαν υποπροϊόν από την παρασκευή του βιοντίζελ απαιτούνται 40g καυστικής σόδας (ΝΑΟΗ) για τη μετατροπή της γλυκερίνης σε σαπούνι. Προαιρετικά: μπορείτε να προσθέσετε και αρωματική ουσία Γραφικά: από το μαθητή μας Παππά Παναγιώτη Γ’ ΕΠΑ.Λ. Ειδικότητα Γραφιστικής 2012-2013\n25 Παρασκευή 1 λίτρου στερεού σαπουνιού από τα υποπροϊόντα της παρασκευής βιοντίζελ (1/2) 1) Βράζουμε τη γλυκερίνη στους 78-80°C για εξάτμιση της μεθανόλης που περιέχεται μέσα στο υποπροϊόν έτσι ώστε να μείνει μόνο η γλυκερίνη και να μπορέσουμε να την επεξεργαστούμε. Αν δεν αφαιρέσουμε τη μεθανόλη, το σαπούνι που θα παραχθεί θα είναι επικίνδυνο για το δέρμα. 2) Φιλτράρουμε τη γλυκερίνη από τυχόν υπολείμματα που παρέμειναν από τη παραγωγή βιοντίζελ, με μία ψηλή σήτα (σουρωτήρι) κουζίνας. 3) Μετράμε 1L ζεστής γλυκερίνης και το κρατάμε ζεστό.\n26 Παρασκευή 1 λίτρου στερεού σαπουνιού από τα υποπροϊόντα της παρασκευής βιοντίζελ (2/2) 4) Παίρνουμε 100mL νερού (και προαιρετικά αρωματική ουσία) και προσθέτουμε 40g NaOH. 5) Τοποθετούμε τη αναλογία (νερό + καυστικό νάτριο) σε ένα σκεύος ΙΝΟΧ και ρίχνουμε τη ζεστή γλυκερίνη. Ανακατεύουμε μέχρι να σιγουρευτούμε ότι τα δύο υγρά έχουν ενωθεί πλήρως και η αντίδραση έχει ολοκληρωθεί. 6) Ρίχνουμε το μίγμα μέσα σε ανακυκλώσιμα δοχεία (π.χ. πάτους μπουκαλιών νερού) και το αφήνουμε σε θερμοκρασία δωματίου να κρυώσει. 7) Μετά από 24 ώρες το αφαιρούμε από τα δοχεία και τα τοποθετούμε σε ξηρό κρύο περιβάλλον για 2 εβδομάδες έτσι ώστε η καυστική σόδα να έχει αντιδράσει πλήρως για να μην είναι «σκληρό» το σαπούνι για το δέρμα.\n27 Το σχολείο του ΚΟΣΜΟΥ... Είμαστε ΔΙΑΦΟΡΕΤΙΚΟΙ αλλά ΔΗΜΙΟΥΡΓΟΥΜΕ ΜΑΖΙ!!! ΤΣΙΛΛΕΡ & ΡΩΣ 1, 11144 ΑΘΗΝΑ, ΤΗΛ: 210-2114078, 2114750 http://4epal-athin.att.sch.gr mail@4epal-athin.att.sch.gr Το 4 ο ΕΠΑ.Λ. Αθηνών ΣΑΣ ΕΥΧΑΡΙΣΤΕΙ ΟΛΟΨΥΧΑ για το τηγανόλαδο που ΑΝΑΚΥΚΛΩΝΕΤΕ…\n28 Γιατί ΜΠΟΡΟΥΜΕ από τα φαινομενικά άχρηστα πράγματα, να παράγουμε Αξία για τους Ανθρώπους και να Μειώσουμε το Ανθρώπινο Αποτύπωμά μας στον πλανήτη ΓΗ\nΚατέβασμα ppt "1 Το σχολείο του ΚΟΣΜΟΥ... Είμαστε ΔΙΑΦΟΡΕΤΙΚΟΙ αλλά ΔΗΜΙΟΥΡΓΟΥΜΕ ΜΑΖΙ!!! ΤΣΙΛΛΕΡ & ΡΩΣ 1, 11144 ΑΘΗΝΑ, ΤΗΛ: 210-2114078, 2114750"


Παραγωγικότητα: το κλειδί για την ανταγωνιστικότητα των οικονομιών και των ευρωπαϊκών επιχειρήσεων\nΕπισήμανση στους πολιτικούς που έχουν την ευθύνη λήψης αποφάσεων των πρόσφατων χαμηλών επιδόσεων της Ευρωπαϊκής Ένωσης (ΕΕ) στον τομέα της αύξησης παραγωγικότητας εργασίας, των αιτίων τους και των συνεπειών τους για τους στόχους που έχουν οριστεί από το Ευρωπαϊκό Συμβούλιο της Λισσαβόνας το 2000. Η ανακοίνωση περιορίζεται στην ανάλυση του τομέα των νέων τεχνολογιών και της καινοτομίας καθώς και των σχετικών ζητημάτων.\nΑνακοίνωση της Επιτροπής της 21ης Μαΐου 2002, σχετικά με την παραγωγικότητα: το κλειδί για την ανταγωνιστικότητα των ευρωπαϊκών οικονομιών και επιχειρήσεων [COM (2002) 262 τελικό - Δεν έχει δημοσιευθεί στην Επίσημη Εφημερίδα].\nΕπίσημα, η παραγωγικότητα της εργασίας αντιστοιχεί στην ποσότητα εργασίας που απαιτείται για την παραγωγή μιας συγκεκριμένης μονάδας. Από μακροοικονομική άποψη, η παραγωγικότητα της εργασίας μετράται μέσω του ακαθάριστου εγχώριου προϊόντος (ΑΕγχΠ) μιας χώρας ανά ενεργό άτομο.\nΗ ανάπτυξη παραγωγικότητας εξαρτάται από την ιδιότητα του φυσικού κεφαλαίου, τη βελτίωση των δεξιοτήτων του εργατικού δυναμικού, τις τεχνολογικές προόδους και τις νέες μορφές οργάνωσης. Η ανάπτυξη της παραγωγικότητας αποτελεί την κύρια πηγή της παραγωγικής ανάπτυξης.\nΗ ανακοίνωση τοποθετείται στο πλαίσιο της στρατηγικής που εγκρίθηκε από το Ευρωπαϊκό Συμβούλιο της Λισσαβόνας το 2000, στόχος της οποίας είναι να καταστήσει την Ένωση «την ανταγωνιστικότερη και δυναμικότερη οικονομία της γνώσης στον κόσμο, ικανή για μια βιώσιμη οικονομική ανάπτυξη συνοδευόμενη από μια ποσοτική και ποιοτική βελτίωση της απασχόλησης και μια μεγαλύτερη κοινωνική συνοχή». Η ανάπτυξη της αύξησης παραγωγικότητας στην ΕΕ δεν επαρκεί τη στιγμή αυτή για την επίτευξη, μέχρι το 2010, των οικονομικών, κοινωνικών και περιβαλλοντικών στόχων της απασχόλησης που ορίστηκαν στη Λισσαβόνα.\nΗ πρόσφατη επιβράδυνση της ανάπτυξης παραγωγικότητας στην ΕΕ οδηγεί λογικά σε μία εξασθένηση της ανταγωνιστικότητάς της. Έτσι, οι επιχειρήσεις δεν θα είναι ανταγωνιστικές παρά μόνο αν μπορούν να φθάσουν σε μία βιώσιμη ανάπτυξη της παραγωγικότητας της εργασίας και της ολικής παραγωγικότητας των παραγόντων που τους επιτρέπουν να υπερισχύσουν άλλων επιχειρήσεων σε ότι αφορά το κόστος ανά μονάδα παραγωγής και τα χαρακτηριστικά της προσφοράς τους που δεν συνδέονται με το κόστος.\nΕξάλλου, η επιβράδυνση της παραγωγικότητας παρεμποδίζει την άνοδο του βιοτικού επιπέδου.\nΗ αύξηση της παραγωγικότητας στις ημέρες μας, καθορίζεται κατά τρόπο ουσιαστικό από τις επενδύσεις στον τομέα των τεχνολογιών της πληροφορίας και της επικοινωνίας (ΤΠΕ).\nΚατά το δεύτερο ήμισυ της δεκαετίας του '90, η αύξηση της παραγωγικότητας της εργασίας στην Ευρωπαϊκή Ένωση μειώθηκε (μειωμένη από μέσο όρο 1,9% στη διάρκεια του πρώτου μισού της δεκαετίας σε 1,2% στη διάρκεια της περιόδου 1995-2001), αλλά η αύξηση της απασχόλησης παρουσίασε αξιόλογη άνοδο (περνώντας από μία υποχώρηση 0,6 % στη διάρκεια του πρώτου μισού της δεκαετίας σε 1,2 % στη διάρκεια της περιόδου 1995-2001). Η απασχόληση παρουσίασε αύξηση 1,8 % το 2000 παρά τη συγκυριακή επιβράδυνση κατά το δεύτερο εξάμηνο του έτους.\nΟι διαφορές μεταξύ των κρατών μελών είναι έντονες. Έτσι, η Αυστρία, η Ελλάδα και η Ιρλανδία εμφανίζουν αύξηση της παραγωγικότητας διαρκώς από το 1990 προσεγγίζοντας εκείνη των Ηνωμένων Πολιτειών. Αυτό αντικατοπτρίζει προφανώς την ευκαιρία που είχαν οι χώρες αυτές, μετά την προσχώρησή τους στην ΕΕ για άνθηση οφελών από την επίτευξη της ενιαίας αγοράς.\nΡόλος των ΤΠΕ\nΟι τεχνολογίες της πληροφορίας και της επικοινωνίας (ΤΠΕ) αποτελούν πρωταρχικό στοιχείο της κοινωνίας της γνώσης και σημαντικό συστατικό των δραστηριοτήτων της έρευνας και της ανάπτυξης (Ε&Α). Είναι χαρακτηριστικό ότι τα κράτη μέλη που παρουσίασαν παραγωγικότητα αυξανόμενη και παραπλήσια εκείνης των Ηνωμένων Πολιτειών, είναι εκείνα στα οποία η χρήση των ΤΠΕ επεκτείνεται όλο και περισσότερο. Με άλλα λόγια, τα κέρδη σε παραγωγικότητα συνδέονται στενά με τη χρήση και τη διάδοση των ΤΠΕ. Όμως, οι διαφορές μεταξύ της ΕΕ και των Ηνωμένων Πολιτειών από πλευράς παραγωγικότητας αντικατοπτρίζουν εν μέρει τα χαμηλότερα επίπεδα δαπανών σε ΤΠΕ στην Ευρώπη.\nΗ σημασία των ΤΠΕ στηρίζεται στην καλύτερη επεξεργασία της πληροφορίας και με τον τρόπο αυτό στη μείωση των δαπανών συντονισμού που είναι αναπόφευκτες σε μία αποκεντρωμένη οικονομία: πρόκειται κυρίως για βελτίωση της οργάνωσης της παραγωγής, της διανομής και της διαχείρισης των αποθεμάτων.\nΕυρωπαϊκή βιομηχανία των τελευταίων ετών\nΣε σχέση με τις προηγούμενες δεκαετίες, η δεκαετία του '90 χαρακτηρίστηκε από πτώση της αύξησης της παραγωγικότητας στη μεταποιητική βιομηχανία της ΕΕ σε συνεργασία με τις Ηνωμένες Πολιτείες.\nΗ τάση των τελευταίων ετών για τις βιομηχανίες μεγάλης έντασης κεφαλαίου (υφαντουργικές ίνες, χαρτομάζα και χαρτί, συνθετικές ίνες, προϊόντα σιδήρου και χάλυβα, μη σιδηρούχα μέταλλα κ.λπ) υπήρξε αντίθετα θετική.\nΣτη βιομηχανία με ισχυρή τεχνολογική βάση (φαρμακευτική βιομηχανία, χημικά προϊόντα, εξοπλισμός γραφείου και υπολογιστές, ηλεκτρονικός εξοπλισμός, τηλεοράσεις και ραδιοφωνικοί πομποί, ιατρικοί εξοπλισμοί κ.λπ.) η αύξηση κατά την ίδια αυτή περίοδο υπήρξε επίσης αξιοσημείωτη.\nΑντίθετα, αν συγκριθούν οι αριθμοί στην ΕΕ με εκείνους που παρατηρούνται στις Ηνωμένες Πολιτείες, θα πρέπει να διαπιστωθεί ότι οι βιομηχανίες τεχνολογίες αντιπροσωπεύουν το 35% της μεταποιητικής προστιθέμενης αξίας έναντι 24% στην ΕΕ. Οι αριθμοί αυτοί είναι χαρακτηριστικοί της σχετικά ασθενούς θέσης των ΤΠΕ σε σχέση με άλλους βιομηχανικούς κλάδους στην ΕΕ.\nΟ τομέας των υπηρεσιών κατά τη διάρκεια των τελευταίων ετών\nΤο διαπιστωμένο πρόβλημα της ανάπτυξης και της παραγωγικότητας της εργασίας που είναι χαμηλότερες του μέσου όρου σε όλους τους οικονομικούς τομείς κατά τα πρόσφατα έτη, είναι ιδιαίτερα οξύ στον τομέα των υπηρεσιών. Αντίθετα, είναι δύσκολο να μετρηθεί με ακρίβεια η παραγωγή του τομέα αυτού σε μια οικονομική φάση όπου οι τεχνολογικές αλλαγές είναι πολύ γρήγορες. Ακόμη και αν το μερίδιο του κλάδου στο ΑΕγχΠ της ΕΕ αυξάνεται, η εγγενής αύξηση της απασχόλησης δεν αρκεί για να βελτιωθεί η κατάσταση της απασχόλησης στην Ευρώπη.\nΗ σύγκριση της σημασίας του κλάδου των υπηρεσιών στην ΕΕ με εκείνων των Ηνωμένων Πολιτειών αποβαίνει δυσμενής για την πρώτη. Αυτό είναι ακόμη πιο αποκαλυπτικό αναφορικά με τις καθυστερήσεις της ΕΕ στον τομέα των νέων τεχνολογιών καθώς ο τομέας αυτός είναι ένας σημαντικός χρήστης των ΤΠΕ.\nΣτον κλάδο των υπηρεσιών, οι διαφορές της παραγωγικότητας είναι έντονες. Είναι προφανές ότι τα κράτη μέλη που, πολύ νωρίς, απελευθέρωσαν και προέβησαν σε κατάργηση των κανονιστικών ρυθμίσεων του τομέα των υπηρεσιών, όπως το Ηνωμένο Βασίλειο και η Φινλανδία, γνώρισαν σημαντικότερη αύξηση της παραγωγικότητας απ'ό,τι άλλες χώρες.\nΈνα εργατικό δυναμικό καλά καταρτισμένο αποτελεί τον ακρογωνιαίο λίθο της οικονομίας της παραγωγικότητας. Η ποιότητα βασίζεται στην εκπαίδευση, την κατάρτιση και τη μαθητεία καθ΄ όλη τη διάρκεια του βίου. Κατά τα τελευταία αυτά έτη, διαπιστώθηκε αντίθετα το χαμηλό επίπεδο γνώσεων ΤΠΕ μεταξύ του πληθυσμού των εργαζομένων πράγμα που ασφαλώς παρεμπόδισε την ταχεία διάδοση των ΤΠΕ στα κράτη μέλη.\nΣυγχρόνως, η ζήτηση παραδοσιακών ειδικοτήτων υποχώρησε κατά τα τελευταία έτη. Πρόκειται όλο και περισσότερο για θέσεις απασχόλησης απευθυνόμενες σε έμψυχο δυναμικό υψηλού και σύγχρονου επιπέδου, πράγμα που εξηγείται με την τροποποίηση του περιεχομένου των ίδιων των θέσεων εργασίας. Όμως η αύξηση της ζήτησης για την περισσότερο εξειδικευμένη εργασία είναι ταχύτερη από τη βελτίωση του επιπέδου σπουδών των ατόμων που εισέρχονται στην αγορά της εργασίας.\nΠαραδόξως, ενώπιον της έκρηξης της τεχνολογίας, θα νόμιζε κανείς ότι το πρόβλημα των ελλειμμάτων σε ειδικότητες θα μπορούσε να χάσει την οξύτητά του. Όμως, με την τρέχουσα ταχεία τεχνολογική ανάπτυξη, η εξειδίκευση των οικονομιών μας δεν θα παύσει ποτέ. Κατά συνέπεια, μία συνεπής πολιτική, που περικλείει τη βελτίωση της εκπαίδευσης, της επιστήμης, της επιμόρφωσης, της κινητικότητας κ.λπ. έχει κρίσιμη σημασία για την εγγύηση της διαρκούς ικανοποίησης της νέας ζήτησης δεξιοτήτων.\nΠολιτική για τις επιχειρήσεις και πολιτική ανταγωνισμού\nΗ Συνθήκη των Ευρωπαϊκών Κοινοτήτων αναγνωρίζει τη συμπληρωματικότητα των πολιτικών για τις επιχειρήσεις και τον ανταγωνισμό. Έτσι, ο στόχος του Συμβουλίου της Λισσαβόνας είναι η σύλληψη πολιτικών που θα δημιουργούν ένα ευνοϊκό για την ανάπτυξη και την καινοτομία περιβάλλον στις επιχειρήσεις, εξασφαλίζοντας συγχρόνως τη συμμόρφωση των παραγόντων της αγοράς σε ενιαίους κανόνες. Από μια πλευρά, ο ανταγωνισμός προκαλεί τις επιχειρήσεις να αναζητήσουν βελτίωση της αποτελεσματικότητάς τους ερμηνευμένες καινοτομίες στα επίπεδα των προϊόντων και των μεθόδων. Από την άλλη πλευρά, η πολιτική για τις επιχειρήσεις διορθώνει τις ελλείψεις της αγοράς και επιτρέπει σε ένα μεγαλύτερο αριθμό επιχειρήσεων να αναλάβουν εμπορικές δοσοληψίες αυξάνοντας συγχρόνως το καινοτόμο δυναμικό τους.\nΠαρόλη αυτή τη συμπληρωματικότητα, έχει σημασία να γίνουν σεβαστά τα ίδια κέντρα συμφέροντος της βιομηχανικής πολιτικής και της πολιτικής ανταγωνισμού. Θα πρέπει να υιοθετηθεί μία ισορροπημένη και ουσιαστική προσέγγιση ώστε να ληφθούν υπόψη οι ιδιαιτερότητες των δύο πολιτικών:\nο ενδεδειγμένος διαχωρισμός της αγοράς αναφοράς σ΄ ό,τι αφορά τα αγαθά ή τις υπηρεσίες και τη γεωγραφική ζώνη·\nη συνεργασία μεταξύ των επιχειρήσεων στον τομέα της καινοτομίας.\nοι αναδιαρθρώσεις και συγχωνεύσεις επιχειρήσεων·\nο συνυπολογισμός των αποτελεσμάτων των τεχνολογικών εξελίξεων και καινοτομιών στις μελλοντικές συνθήκες ανταγωνισμού·\nη αξιολόγηση της νομιμότητας ορισμένων κρατικών ενισχύσεων.\nΠολιτική για τις επιχειρήσεις και βιώσιμη ανάπτυξη\nΗ ευρωπαϊκή βιομηχανία συμβάλλει οικονομικά και κοινωνικά στη βιώσιμη ανάπτυξη δημιουργώντας θέσεις απασχόλησης αλλά ασκεί αναπόφευκτα πιέσεις στο περιβάλλον. Είναι οπωσδήποτε δυνατόν να συνδυαστούν η οικονομική ανάπτυξη και μείωση της ρύπανσης του περιβάλλοντος. Αυτό έγινε στην Ευρώπη για την κατανάλωση ενέργειας και τις εκπομπές αερίων που προκαλούν όξινη βροχή, τα αέρια που προσβάλλουν τη στιβάδα του όζοντος και τα αέρια που προκαλούν το φαινόμενο θερμοκηπίου της μεταποιητικής βιομηχανίας.\nΠαρά το αναμφισβήτητο κόστος εφαρμογής της περιβαλλοντικής πολιτικής για τις επιχειρήσεις, αυτή η τελευταία μπορεί επίσης να προκαλέσει ανταγωνιστικότητα και οικονομική ανάπτυξη βελτιώνοντας την αποτελεσματικότητα στην παραγωγή και δημιουργώντας νέες αγορές.\nΜία αύξηση της οικονομικής ανάπτυξης θα περάσει μόνο μέσα από μία ενισχυμένη παραγωγικότητα. Πρόοδοι στο επίπεδο των ΤΠΕ και της καινοτομίας για ένα εργατικό δυναμικό περισσότερο προσαρμοσμένο στις ανάγκες της βιομηχανίας μπορούν να θεωρηθούν ως αποφασιστικοί παράγοντες για μία καλύτερη παραγωγικότητα των επιχειρήσεων.\nΠρόταση απόφασης του Ευρωπαϊκού Κοινοβουλίου και του Συμβουλίου, της 6ης Απριλίου 2005, σχετικά με τη θέσπιση προγράμματος-πλαισίου για την ανταγωνιστικότητα και την καινοτομία (2007-2013) [COM(2005) 121 τελικό - Δεν έχει δημοσιευθεί στην Επίσημη Εφημερίδα].


Η φίμωση ως επιτυχία και όχι ως φασιστική αντίδραση! | Athens Voice\nΗ φίμωση ως επιτυχία και όχι ως φασιστική αντίδραση!\nΑρχόμενον το κακόν κόπτειν…\nΕίναι που οι πολιτικοί και οι πολίτες παραζαλίστηκαν από τη βάσανο της λιτότητας ή είναι η έλλειψη αντανακλαστικών που μας χαρακτηρίζει συλλήβδην ως λαό;\nΠώς αλλιώς να εξηγήσει κανείς ότι δεν υπήρξε κανενός τύπου αντίδραση στην απόφαση αναβολής μιας από καιρό προαναγγελθείσας συζήτησης για τις αλλαγές στο εκπαιδευτικό μας σύστημα, η οποία είχε προγραμματιστεί για την Τρίτη 7 Μαρτίου, στο Γκάζι. Η απαράδεκτη απόφαση ελήφθη μετά από τις απειλές κάποιων εκπαιδευτικών για δυναμικές αντιδράσεις κατά τη διεξαγωγή της εκδήλωσης.\n«Η επίσημη αναβολή της εκδήλωσης από τους διοργανωτές αποτελεί επιτυχία του μαχόμενου εκπαιδευτικού κινήματος» ανέφερε ορθά κοφτά η ανακοίνωση τεσσάρων ΕΛΜΕ της Αθήνας που θεώρησαν «νίκη» των εκπαιδευτικών την ακύρωση μιας εκδήλωσης - συζήτησης για την Παιδεία.\nΣτη δημόσια συζήτηση για τις εκπαιδευτικές μεταρρυθμίσεις των τελευταίων 100 χρόνων, επρόκειτο να μιλήσουν ο υπουργός Παιδείας Κώστας Γαβρόγλου, οι προκάτοχοί του Νίκος Φίλης και Άννα Διαμαντοπούλου, ο βουλευτής της ΝΔ Θεόδωρος Φορτσάκης και οι καθηγητές Μαρία Ρεπούση, Χάρης Αθανασιάσης και Αντώνης Λιάκος.\nΗ ανακοίνωση για την ακύρωση της εκδήλωσης ήταν λιτή: «H απόφαση ελήφθη προκειμένου να αποφευχθεί κάθε κίνδυνος τόσο για τους ομιλητές, όσο και για το κοινό. Αυτοί μεν θα μιλήσουν για νίκη, η πικρή αλήθεια είναι πως πρόκειται για κρούσμα λογοκρισίας μέσω αντισυγκεντρώσεων. Δυστυχώς».\n«Δυστυχώς» οι ευθύνες αυτών που αποφάσισαν την ακύρωση της εκδήλωσης είναι μεγάλη. Δημιούργησαν ένα προηγούμενο, ενδυνάμωσαν τους φασιστικής νοοτροπίας «καθηγητές» να διοργανώνουν κινήσεις που φιμώνουν αυτούς οι οποίοι αρθρώνουν δημόσιο λόγο ακόμη και όταν παρουσιάζουν τη δική τους και μόνο αλήθεια, λες και ο αντίλογος έχει χάσει σε αυτή τη χώρα πια την ισχύ του!\nΔεν καταλαβαίνουν, οι διοργανωτές, ότι τέτοιες αποφάσεις αποθρασύνουν αντίστοιχου τύπου φασιστικές νοοτροπίες και δίνουν το έναυσμα για την επέκτασή τους στο μέλλον με κίνδυνο να μην μπορεί κανείς να διοργανώσει ή να συμμετάσχει σε εκδηλώσεις έκφρασης δημόσιου λόγου;\nΗ διάσταση του θέματος είναι μεγάλη, αν λάβει κανείς υπόψη ότι οι διαμαρτυρόμενοι είναι εκπαιδευτικοί οι οποίοι σε μία κανονική χώρα θα έπρεπε να γνωρίζουν ότι οι πυλώνες της Δημοκρατίας είναι ο διάλογος και η συνδιαλλαγή μεταξύ αντιμαχόμενων πλευρών. Και αυτόματα βέβαια οι σκέψεις πολλών κινούνται γύρω από τον τρόπο διδασκαλίας και γενικότερης παρουσίας των συγκεκριμένων λειτουργών της εκπαίδευσης στις αίθουσες, αν έχουν μπει ποτέ σε σχολείο να διδάξουν όντας για χρόνια συνδικαλιστές.\nΕκκωφαντική, ωστόσο, ήταν και η σιωπή των κοινοβουλευτικών εκπροσώπων και των κομμάτων που αγνόησαν το θέμα ως να μην απασχολεί αυτή τη χώρα τίποτα άλλο, παρά μόνο η ολοκλήρωση της 2ης αξιολόγησης. Για να ακριβολογούμε, η έλλειψη αντίδρασης από όλα τα κόμματα και τους φορείς κάνει ακόμη πιο δυσάρεστη την κατάσταση. Ακόμη και ο ΣΥΡΙΖΑ που υπερθεμάτιζε ως αντιπολίτευση τέτοιου τύπου κινητοποιήσεις, σήμερα στη φάση της «αριστερής διακυβέρνησης» θα ανέμενε κανείς, όπως κάνει τον τελευταίο καιρό, να καταδικάσει αυτά τα φαινόμενα.\nΌπως ανέφερε σε δημόσια τοποθέτησή της η Άννα Διαμαντοπούλου (η μόνη από τους ομιλητές που αντέδρασε) «δειλιάζουν μπρος στα δημιουργήματά τους εκείνοι που τα εξέθρεψαν».\nΤα υπόλοιπα κόμματα, όμως, γιατί σιώπησαν; Δεν γνωρίζουν ότι αν δεν καταγγείλεις τέτοιου είδους αντιδράσεις, αν δεν αντιμετωπίσεις το κακό στην αρχή του, αυτό θα γιγαντωθεί; Ή, όπως θα δίδασκαν οι συγκεκριμένοι καθηγητές στους μαθητές τους (αν τους επέτρεπε η συνδικαλιστική τους ιδιότητα να μπουν στα σχολεία), αρχόμενον το κακόν κόπτειν…


ΣΚΟΡΠΙΟΣ ΗΜΕΡΗΣΙΟ ΩΡΟΣΚΟΠΙΟ 11-10-2016\nΑρχική σελίδα Ωροσκόπιο Ημερήσιο Ωροσκόπιο Σκορπιός Ημερήσιο Ωροσκόπιο 11-10-2016\nΣκορπιός Ημερήσιο Ωροσκόπιο 11-10-2016\n<p>Υπάρχει η πιθανότητα να προκύψουν καθυστερήσεις και γεγονότα τα οποία θα πρέπει να αντιμετωπίσετε με νηφαλιότητα. Στον επαγγελματικό τομέα πιθανόν να σας προκύψει ένα ταξίδι το οποίο προοπτικά θα φέρει θετικά αποτελέσματα. Οικονομικά θα εμφανιστεί κάποια εκκρεμότητα και θα πρέπει να βρείτε λύση, αν και θα υπάρχουν θετικές προοπτικές. Αισθηματικά, θα έχετε πολύ καλή διάθεση και θα έρθετε κοντά με τον σύντροφό σας. Οι αδέσμευτοι αν ακολουθήσετε την παρέα σας θα κάνετε μια πολύ ενδιαφέρουσα γνωριμία.\nΣκορπιός Ημερήσιο Ωροσκόπιο 11-7-2016\nΥπάρχει η πιθανότητα να προκύψουν έκτακτα γεγονότα τα οποία θα πρέπει να αντιμετωπίσετε με νηφαλιότητα. Στον επαγγελματικό τομέα...


Λεονάρντο Ντα Βίντσι (Leonardo Da Vinci) - Ζωγράφοι - Πρόσωπα - Βιβλιοθήκη - Ρίξε μια ματιά! www.matia.gr\nΖωγράφοι... ...Λεονάρντο Ντα Βίντσι (Leonardo Da Vinci)!\nΟ Λεονάρντο Ντα Βίντσι (Leonardo Da Vinci) γεννήθηκε στις 15 Απριλίου του 1452 στο Αντσιάνο, μια πόλη κοντά στο Βίντσι της Ιταλίας. Ήταν ο νόθος γιος του Πιέρο Ντα Βίντσι και μιας χωρικής που ονομαζόταν Κατερίνα. Ο πατέρας του ήταν συμβολαιογράφος – δικηγόρος και πήρε μαζί του τον Λεονάρντο όταν εγκαταστάθηκε στην Φλωρεντία. Το πλήρες όνομα του Λεονάρντο Ντα Βίντσι, ήταν «Λεονάρντο Ντι Σερ Πιέρο Ντα Βίντσι» (Leonardo di ser Piero da Vinci), δηλαδή Λεονάρντο του κυρίου Πιέρο από το Βίντσι.\nΑπό μικρή ηλικία, ο Λεονάρντο, έδειξε ότι διέθετε οξύ νου και καλλιτεχνικό ταλέντο. Εξέχουσα θέση στις σπουδές του είχε η μαθητεία του στο διάσημο εργαστήριο του Αντρέα ντελ Βερόκιο, στην Φλωρεντία. Από τον Αντρέα ντελ Βερόκιο, διδάχθηκε ζωγραφική, γλυπτική, αρχιτεκτονική, βοτανολογία, μουσική και οπτική.\nΣτα πρώτα βήματα της καλλιτεχνικής του πορείας, ζωγράφισε χριστιανικά θέματα, δίνοντας ιδιαίτερη προσοχή στις εκφράσεις των προσώπων, στη στάση των σωμάτων και στο συνδυασμό αυτών με διάφορα στοιχεία από την φύση, όπως λουλούδια, ζώα, κ.α. Μελέτησε και έκανε πειράματα σχετικά με διάφορα φυσικά φαινόμενα. Οι πειραματισμοί του με το φως είχαν ως αποτέλεσμα να δημιουργήσει μια νέα τεχνική στην ζωγραφική που ονομάστηκε «Σφουμάτο του Λεονάρντο». Τις μελέτες του σχετικά με το φως τις παρουσιάζει σε μια εργασία του με τίτλο «Πραγματεία περί Σκιάς και Φωτός».\nΤο 1482 βρίσκεται στο Μιλάνο, ως πρεσβευτής πολιτισμού της Φλωρεντίας. Ο Δούκας του Μιλάνου, Λουδοβίκος Σφόρτσας, του αναθέτει ποικίλα καθήκοντα που αφορούσαν από επιστημονικές έρευνες έως συγγραφή γρίφων και οργάνωση τελετών και εορτών. Τα καθήκοντα του αυτά είχαν ως αποτέλεσμα, μεταξύ άλλων, τον σχεδιασμό διαφόρων ειδών μηχανών, την βελτίωση τεχνικών έργων και την επέκταση των επιστημονικών μελετών του σε διάφορους τομείς.\nΑνάμεσα στις μελέτες του, εξέχουσα θέση κατείχε η μελέτη του ανθρωπίνου σώματος. Χαρακτηριστικά αναφέρει σε ένα κείμενο του, «Τα σημάδια του προσώπου δηλώνουν εν μέρει τη φύση των ανθρώπων, τα ελαττώματα και την ιδιοσυγκρασία τους». Οι μελέτες αυτές επηρέασαν και τις προσωπογραφίες που ζωγράφισε εκείνη την περίοδο. Ένα χαρακτηριστικό γνώρισμα των προσωπογραφιών αυτών είναι ότι τα μοντέλα του έχουν αποτυπωθεί στον καμβά με τρόπο που υποδηλώνει ότι ήταν φωτισμένα από διάφορες πηγές φωτός, ενώ το φόντο των πινάκων αυτών είναι σχεδόν πάντα σκοτεινό και δεν απεικονίζει τίποτα.\nΕνόσω ήταν στο Μιλάνο ζωγράφισε και ένα από τα πιο διάσημα έργα του το: «Ο Μυστικός Δείπνος». Πρόκειται για μια τοιχογραφία στην τραπεζαρία της μονής Σάντα Μαρία ντέλε Γκράτσιε που ξεκίνησε το 1495 και ολοκληρώθηκε το 1498. Επιγραμματικά, στο Μιλάνο, ο Λεονάρντο Ντα Βίντσι, βρήκε την ευκαιρία να μελετήσει και να δημιουργήσει τόσο στον τεχνικό όσο και στον καλλιτεχνικό τομέα.\nΜετά την πτώση του δουκάτου του Μιλάνου από τους Γάλλους, ο Λεονάρντο Ντα Βίντσι ταξίδεψε στην Βενετία και στην κεντρική Ιταλία. Έκανε αυτά τα ταξίδια με την ιδιότητα του μηχανικού του Γαλλικού στρατού και κατά την διάρκεια τους εφεύρε πλήθος στρατιωτικών μηχανών και όπλων.\nΉδη από το Μιλάνο είχε ασχοληθεί με την μελέτη του ανθρωπίνου σώματος. Το 1503 επέστρεψε στην Φλωρεντία, όπου και συνέχισε αυτές τις μελέτες κάνοντας ανατομές πτωμάτων στο νοσοκομείο Σάντα Μαρία Νουόβα. Την ίδια χρονιά ξεκινά την δημιουργία ενός άλλου, ίσως του περισσότερο, διάσημου έργου του την «Μόνα Λίζα». Πρόκειται για την προσωπογραφία της συζύγου του Φραντσέσκο ντελ Τζοκόντο. Το έργο είχε παραγγείλει στον Λεονάρντο ο Φραντσέσκο και στις μέρες μας βρίσκεται στο μουσείο του Λούβρου στο Παρίσι. Στην Φλωρεντία συνέχισε και τις μελέτες του σχετικά με πτητικές μηχανές. Τα σχέδια, που έκανε εκείνη την εποχή, θυμίζουν έντονα ανεμόπτερα, ελικόπτερα και αλεξίπτωτα. Κανείς δεν αμφισβητεί, ότι ο Λεονάρντο Ντα Βίντσι ήταν ένα από τα πιο λαμπερά μυαλά στην ανθρώπινη ιστορία.\nΤο 1508 επιστρέφει στο Μιλάνο μετά από πρόσκληση του Γάλλου διοικητή της πόλης, Σάρλ ντ’ Αμπουάζ. Στο Μιλάνο έμεινε έως το 1513 όπου συνέχισε τις έρευνές του και την ζωγραφική.\nΤο 1513 εγκαταστάθηκε στην Ρώμη. Εκεί εκτός των άλλων, αφιέρωσε τον χρόνο του στην μελέτη των συγγραμμάτων του Αρχιμήδη, κατάθεσε αρχιτεκτονικές μελέτες και μια μελέτη για την αποξήρανση των ελών του Ποντίνι. Στην αιώνια πόλη, συνέχισε τις ανατομές του στο νοσοκομείο Σάντο Σπίριτο της Σασίας.\nΤο 1516, ο Λεονάρντο Ντα Βίντσι, θα εγκαταλείψει την Ιταλία και θα πάει στην Γαλλία μετά από πρόσκληση του βασιλιά της, Φραγκίσκου του 1ου. Θα εγκατασταθεί στο παλάτι Κλου (Cloux) στο Αμπουάζ (Amboise). Μέχρι το τέλος της ζωής του θα ζήσει εκεί ζωγραφίζοντας, διεξάγοντας επιστημονικά πειράματα και συγγράφοντας αρχιτεκτονικές μελέτες. Την τελευταία του πνοή άφησε στις 2 Μαΐου του 1519 σε ηλικία 67 ετών. Όπως ήταν η επιθυμία του, θάφτηκε στην εκκλησία Σαίντ Φλορεντίν (Sainte Florentine) στο Αμπουάζ.\nΟ Λεονάρντο Ντα Βίντσι, άφησε πίσω του πλήθος ζωγραφικών έργων, εφευρέσεων, επιστημονικών μελετών, συγγραμμάτων και σημειώσεων. Αξίζει να σημειωθεί ότι η πλειοψηφία των σημειώσεων του, είναι γραμμένες με κατοπτρική (ή καθρεπτική) γραφή. Δηλαδή έχουν γραφεί με τα γράμματα να έχουν αντιστραφεί και να ακολουθούν την αντίθετη φορά από την κανονική. Αποτέλεσμα αυτού του τρόπου γραφής, που είναι ένας από τους πρώτους τρόπους κρυπτογράφησης κειμένων, είναι να γίνεται η ανάγνωση τους μόνο με την χρήση καθρέπτη ο οποίος τοποθετείται απέναντι από το κείμενο, ενώ το κείμενο διαβάζεται μέσα από τον καθρέπτη. Σε μια από τις σημειώσεις του, υπάρχει και το, διάσημο, σχέδιο του «Ο Άνθρωπος του Βιτρούβιου». Το σχέδιο αυτό, του Ντα Βίντσι, βασίστηκε σε μια πραγματεία του Βιτρούβιου (ρωμαίου αρχιτέκτονα) σχετική με τις αναλογίες του ανδρικού σώματος.\nΣτην σημερινή εποχή της εξειδίκευσης είναι δύσκολο να φανταστούμε έναν άνθρωπο να έχει διαγράψει αξιοθαύμαστη πορεία σε τομείς τόσο διαφορετικούς ο ένας από τον άλλο. Ο Λεονάρντο Ντα Βίντσι είναι χωρίς αμφιβολία το παράδειγμα ενός τέτοιου ανθρώπου. Υπήρξε ζωγράφος, γλύπτης, μουσικός, μηχανικός, αρχιτέκτονας, εφευρέτης, γεωμέτρης και ανατόμος, αλλά πάνω από όλα υπήρξε ένα λαμπρός νους που φώτισε όχι μόνο την εποχή του αλλά συνολικά την ιστορία του ανθρώπινου γένους.\nΚλείνοντας αυτό το κείμενο να αναφέρουμε ότι ο Λεονάρντο Ντα Βίντσι, υπέγραφε τα έργα του ως: «Leonardo» ή ως «Io, Leonardo», δηλαδή «Εγώ ο Λεονάρντο».\nΔιαβάστε επίσης το άρθρο "Λεονάρντο Ντα Βίντσι" της Βάσως Κ. Ηλιάδη κάνοντας κλικ εδώ!